ஜனாதிபதி வேட்பாளரை விமர்சித்த பெண் பத்திரிகையாளர் மீது பா.ஜ.க புகார்!

தேசிய ஜனநாயகக் கூட்டணியின் ஜனாதிபதி வேட்பாளர் ராம் நாத் கோவிந்த்தை விமர்சித்ததற்காக, பிரபல பெண் பத்திரிகையாளர் ரானா அயூப் மீது பா.ஜ.க-வினர் காவல்துறையில் புகார் அளித்துள்ளனர். 2002 ஆம் ஆண்டு முதல் 2010 வரை குஜராத்தில் நடந்த படுகொலைகள், போலி என்கவுன்ட்டர்கள்குறித்து உயிரையும் துச்சமாக மதித்து, உண்மையை யும் நீதியையும் வெளியே கொண்டு வர, புலனாய்வுப் பணியை மேற்கொண்டவர், பத்திரிகையாளர் 'ரானா அயூப்'. இவர் எழுதிய "Gujarat Files: Anatomy of a Cover Up " என்ற புத்தகம், அரசியலின் பல நிலைகளையும் ஆட்டம் காணச்செய்தது. அதிகார வர்க்கத்துக்கு அச்சுறுத்தலாக இருக்கும் ரானா அயூப் சமீபத்திய ட்வீட்டில், ஜனாதிபதி வேட்பாளர் செய்தியைவைத்து, ‘பிரதீபா பாட்டீல் மோச மான தேர்வு எனத் தெரிவித்தவர்கள்தானே’ எனப் பதிந்திருந்தார். இதற்காக, அவர் மீது 'தரக் குறைவான விமர்சனம்’ செய்ததாக வழக்குப் பதிந்துள்ளது பா.ஜ.க. வழக்கைப் பதிவுசெய்த பா.ஜ.க-வின் செய்தித் தொடர்பாளர் நுபுர் ஷர்மா தன் ட்விட்டர் பக்கத்தில், ‘ரானா அயூப் வெறுப்பு நிறைந்த, தரக் குறை வான, சாதியத் தாக்குதலுடன் கருத்து பதிந்துள்ளார்’ எனக் குறிப்பிட்டு, ரானா அயூப் மீதான புகார் மனுகுறித்தும் விளக்கியிருந்தார். இதற்குப் பதிலடி தரும் வகையில் ரானா அயூப், ‘சாதியரீதியில் நான் விமர்சித்தேனா... 'மழைக்கு அணியும் கோட்டுடன் குளிக்கும் வித்தையை அறிந்த வர் மன்மோகன் சிங்' என்ற மோடியின் விமர்சனத்தை, சீக்கிய சமூகத்துக்கு எதிரானதாக எடுத்துக்கொள்ளலாமா’ எனக் கேள்வி எழுப்பியிருந்தார்.


சீனாவில் உணவில் விஷம் கலந்த ஆசிரியர் கைது

பெய்ஜிங்,

சீனாவில் பள்ளி உணவில் விஷம் கலந்த ஆசிரியரை கைது செய்த போலீசார் பாதிக்கப்பட்ட குழந்தைகளை மீட்டு மருத்துவமனையில் சிகிச்சைக்காக அனுமதித்தனர். சீனாவின் மத்திய பகுதியில் உள்ள ஹெனான் மாநிலத்தின் ஜியாவோஷு கிராமத்தில் தனியார் மழலையர் பள்ளி உள்ளது. இங்கு 4 மற்றும் 5 வயதுடைய குழந்தைகள் 50-க்கும் மேற்பட்டோர் படித்து வருகின்றனர்.

இந்த நிலையில் கடந்த 27ஆம் தேதி காலை உணவு சாப்பிட்ட 23 குழந்தைகளுக்கு வாந்தியும் மயக்கமும் ஏற்பட்டது. இதனையடுத்து அந்த குழந்தை களை மீட்டு அருகில் உள்ள மருத்துவமனையில் சிகிச்சைக்காக அனுமதித்தனர். அதில் 16 குழந்தைகள் சிகிச்சை பெற்று வீடு திரும்பினார்கள். 7 குழந்தைகளுக்குத் தொடர்ந்து சிகிச்சை அளிக்கப்பட்டு வருகிறது.

இதுபற்றி போலீசார் நடத்திய விசாரணையில் அந்த பள்ளியில் பணிபுரிந்து வரும் வாங் என்ற ஆசிரியர், சக பணியாளரை பழிவாங்கும் எண்ணத்தில் காலை உணவில் உள்நோக்கத்துடன் சோடியம் நைட்ரேட்  என்ற நச்சு வேதிப்பொருளை அதிக அளவில் சேர்த்தது தெரியவந்தது. இதன் காரணமாகத்தான் குழந்தைகளுக்கு உடல் நலக்குறைவு ஏற்பட்டது. இதையடுத்து ஆசிரியர் வாங்-ஐ போலீசார் கைது செய்தனர். இந்த சம்பவத்தை தொடர்ந்து மழலையர் பள்ளி காலவரையின்றி மூடப்பட்டது. அதில் உள்ள குழந்தைகள் வேறு பள்ளிக்கு மாற்றப்பட்டனர்.


பாகிஸ்தானுக்கு நிதி உதவி வழங்க அமெரிக்க பாராளுமன்றம் புதிய நிபந்தனை

வாஷிங்டன் பயங்கரவாதத்திற்கு எதிரான போராட்டத்தில் திருப்திகரமான முன்னேற்றத்தைக் காட்டும் பாகிஸ்தானுக்கு பாதுகாப்பு நிதியுதவி அளிப்பதற்கான மூன்று பிரதிநிதித்துவ சட்டங்களுக்கான அமெரிக்க பிரதிநிதிகள் குழு, ஓட்டளித்தனர் . இதில் கடுமையான நிபந்தனைகளை விதிக்கபட்டு உள்ளன. அந்த நிபந் தனைகள் பயங்கரவாதிகள் மற்றும் பயங்கரவாத அமைப்புக்களுக்கு பாகிஸ்தானின் ஆதரவு தொடர்பானவை. பல உயர்மட்ட அமெரிக்க அதிகாரிகள் மற்றும் சட்டமியற்றுபவர்கள் கடந்த காலம் குறித்து மீண்டும் கவலை தெரிவித்தனர். 651 பில்லியன் டாலர் தேசிய பாதுகாப்பு அங்கீகாரச் சட்டம் (NDAA) 2018 வரை மூன்று சட்டசபை திருத்தங்கள் அனைத்துமே நேற்று குரல் வாக்கெடுப்பு மூலம் நிறைவேற்றப்பட்டன.


மலேசியாவில் சமூக சேவையாளர்கள் காணாமல் போகிறார்கள்! அதிர்ச்சித் தகவல்!

பொதுச்சேவை ஆர்வலர்கள் அண்மை காலமாக அதிகமாக காணாமல் போவது தொடர்பில் போலீஸ் படை கண்டனத்திற்கு ஆளாகியுள்ளது. உள்நாட்டு பாதுகாப்பு அமலாக்க விஷயத் தில் தவறு நேர்ந்துள்ளது. இல்லையென்றால், எப்படி ஆறு மாதங்களில் ஐவர் காணாமல் போயிருக்க முடியும் என்று சுவா ராம் நிர்வாக இயக்குநர் சிவன் துரைசாமி கேள்வி எழுப்புகிறார். காணாமல் போவோரின் பட்டியலுக்கு முற்றுப்புள்ளி இல்லாமல் இருக்கிறது. போலீசார் உடனடி நடவடிக்கையில் இறங்கியிருந்தால் ஐந்தாவது சம்பவம் நடந்திருக்க வாய்ப்பில்லை என்று அவர் குறிப்பிட்டார்.பெட்டாலிங் ஜெயா நகராண்மைக் கழகத்தின் முன்னாள் உறுப்பினரும், சுபாங் நாடாளுமன்ற உறுப்பினர் ஆர்.சிவராசாவின் அரசியல் உதவியாளர் பீட்டர் சோங் கடந்த வாரம் காணாமல் போனார். காணாமல் போயுள்ளவர்களின் பட்டியலில் இவர் ஐந்தாவது நபர் ஆவார். இதுவரை காணாமல் போயுள்ள மற்ற நால்வரும், பாதிரியார்களான ஜோஷுவா ஹில்மி, ரூத் (2016 நவம்பர்), ரேமண்ட் கோ கெங் ஜூ (இவ்வாண்டு பிப்ரவரி 13), சமூக ஆர்வலர் அம்ரி சே மாட் ஆகியோர் ஆவர். காணாமல் போனவர்கள் பற்றிய தகவல்கள் அதிகமாக கிடைக்கவில்லை என்றும், போலீ சாரும் முறையான தகவலை வழங்க முன் வரவில்லை என்றும் சிவன் மேலும் கூறினார். இதனிடையே, தனக்கெதிராக மறைமுகமான மிரட்டல் விடுக்கப்பட்டுள்ளது என்று கூறியதைத் தொடர்ந்து, கடந்த வாரம் காணாமல் போன பீட்டர் சோங், மூன்றாண்டுகளுக்கு முன்பு மாயமாய் மறைந்த எம்.எச்.370 விமானத்தின் கேப்டனான ஜஹாரி அஹ்மட் ஷாவின் நெருங்கிய நண்பராவார். 2014 மார்ச் 8-ஆம் தேதி கோலாலம்பூரிலிருந்து பெய்ஜிங் செல்லும் வழியில் 239 பேருடன் அவ்விமானம் காணாமல் போனது. அதற்கு ஜஹாரி காரணமாகலாம் என்று பலமுறை தகவல்கள் வெளியான போது அனைத்துலகம் உள்நாட்டு ஊடகங்களில் அவரை தற்காத்துப் பேசியிருக்கிறார் சோங். கடந்த ஏப்ரல் 5-ஆம் தேதி இரவு வீட்டை விட்டு வெளியான பிறகு சோங்கை தாங்கள் தொடர்பு கொள்ள முடியவில்லை என்று அவரின் குடும்பத்தினர் சனிக்கிழமை மாலை போலீசில் புகார் செய்தனர்.


இந்த வாரம் 3 புதுப்படம் வெளியீடு!

சென்ற வாரம் மெர்குரி படம் வெளியானதைத் தொடர்ந்து, இந்த வாரம் தியா, பாஸ்கர் ஒரு ராஸ்கல் உள்ளிட்ட 3 தமிழ்படங்கள் திரையரங்குகளில் வெளி யாக உள்ளன.

இந்நிலையில், இந்த வாரம் எ.எல்.விஜய் இயக்கத்தில் சாய் பல்லவி முக்கிய கதாபாத்திரத்தில் நடித்துள்ள ‘தியா’ என்ற படம் வெளியாகிறது. முன்னதாக, இப்படத்திற்கு ‘கரு’ என்று பெயரிடப்பட்டிருந்தது குறிப்பிடத்தக்கது.

மேலும், அரவிந்த் சாமி, அமலா பால் நடிப்பில் உருவாகி உள்ள ‘பாஸ்கர் ஒரு ராஸ்கல்’, விக்ரம் பிரபு மற்றும் நிக்கி கல்ராணி நடித்திருக்கும் ‘பக்கா’ஆகிய படங்களும் வெளியாக உள்ளன. இது தவிர, நவரச நாயகன் கார்த்தி மற்றும் அவரது மகன் ‘கெளதம் கார்த்தி’ இணைந்து நடித்திருக்கும் ‘மிஸ்டர். சந்திர மௌலி’ படமும் வெளியாக வாய்ப்புள்ளதாக கூறப்படுகிறது.

இந்நிலையில், ஹாலிவுட்டில் மிகப்பெரிய பொருட்செலவில் பல சூப்பர் கதாநாயகன்களை வைத்து உருவாகும் ‘அவெஞ்சர்ஸ் இனிபினிட்டி வார்’ படமும் இந்த வாரம் வெளியாக உள்ளதால், திரையரங்குகளில் ரசிகர்கள் கூட்டம் அலைமோதும் என எதிர்பார்க்கப்படுகிறது.


நெகிரி இந்து சங்க மகளிருக்கு சிகை அலங்கார, முக ஒப்பனைப் பயிற்சி

(துர்க்கா) சிரம்பான், சிறு கைத்தொழில் மூலம் குடும்ப வருமானத்தை மகளிர்கள் பெருக்கி கொள்ள உதவக் கூடிய சிகை அலங்காரம், முக ஒப்பனை துறைகளில் பயிற்சி பெற்று வாழ்க்கையில் முன்னேற வேண்டும் என்று வலியுறுத்தப்பட்டது. ராசா, நெகிரி செம்பிலான் இந்து சங்க அலுவலக மண்டபத்தில் நடைபெற்ற இந்த பயிற்சியில் இந்து சங்க பேரவையைச் சேர்ந்த 60க்கும் மேற்பட்ட மகளிர் பங்கெடுத்துக் கொண்டனர். குடும்ப பெண்கள் சமய தொண்டு ஆற்றினாலும் வருமானத்தை அதிகரித்துக் கொள்வதற்கு சிறு கைத்தொழில் பெற்றிருந்தால் ஓய்வு நேரத்தில் வியா பாரம் செய்வதற்கு உதவியாக இருக்கும் என்பதே இப்பயிற்சியின் நோக்கம் என தெரிவிக்கப்பட்டது. மாநில இந்து சங்க மகளிர் தலைவி தொண்டர் மாமணி திருமதி சுப்பம்மா தலைமையில் நடத்தப்பட்ட நிகழ்வில் பங்கெடுத்துக் கொண்ட மகளிர்களுக்கு சிகை அலங்காரம், முக ஒப்பனை ஆகிய பயிற்சிகளை விஜயாவும், பூ மாலை கட்டுதல், பூ அலங்கார பயிற்சிகளை சசிகலா பொறுப்பேற்று நடத்தினார். சிரம்பான் உட்பட பல பகுதிகளிலிருந்து வந்து கலந்து கொண்ட மகளிர்களுக்கு சமயம், குடும்ப நலன் குறித்தும் பல்வேறான ஆலோசனைகள் இந்த பயிற் சியின் போது வழங்கப்பட்டன.


தமிழருக்கு நீதி கிடைக்க அமெரிக்கா, பிரிட்டன் ஒத்துழைக்க வேண்டும் – சி.வி.

அமெரிக்கா, பிரிட்டன் நாடுகள் தமிழ் மக்களுக்கு நியாயம் கிடைப்பதற்கு தொடர்ந்தும் ஒத்தாசை புரியவேண்டும் என்றார் வடமாகாண முதலமைச்சர் சி.வி.விக்னேஸ்வரன்.

போர்குற்றங்கள் செய்தவர்களை தண்டிப்பதாக இலங்கை அரசு உறுதி வழங்கிங்கினாலும் உண்மையில் அவர்களை தண்டிக்காது. இதற்கு சிறந்த எடுத்துக்காட்டு காணாமல்போனவர்களுக்கு என்ன நடந்தது என கேட்டபோது அவர்கள் இறந்திருக்கலாம் என பதிலளித்தது அரசாங்கம்.

மக்களுக்கு எதிராக குற்றமிழைத்தவர்களை தண்டிக்கவேண்டியது ஒரு அரசின் கடமையாகும். அதை இலங்கை அரசு ஒருபோதும் செய்யாது. அவர்கள் குற்றவாளிகளின் பக்கமே இருக்கிறார்கள். அதுபோல் உள்நாட்டு விசாரணை என்பதும் குற்றவாளிகளை பாதுகாப்பதாகவே இருக்கும்.

நான் 2015ஆம் ஆண்டும் 2017ஆம் ஆண்டும் ஐ.நா மனித உரிமைகள் ஆணையாளருக்குக் கடிதம் எழுதியிருந்தேன். இலங்கையை சர்வதேச விசாரணைக்கு உட்படுத்தும்படி. அதேபோல் ஐ.நா மனித உரிமைகள் ஆணையாளர் நேரில் வந்தபோதும் அதையே கூறினேன். இலங்கைக்குள் சீனாவின் தலையீடு அதிகரித்தது போல பல்வேறு உலக அரசியல் தந்திரங்களை மனதில் வைத்தே அவர்கள் இலங்கைக்கு உதவ முற்பட்டார்கள் என்றார் சி.வி.விக்னேஸ்வரன்.


ரஜினியுடன் இணைவது குறித்து இதுவரை சிந்திக்க வில்லை!’ - தமிழருவி மணியன் பேட்டி

இயக்கத்தை கலைத்துவிட்டு ரஜினியுடன் இணைவது குறித்து இதுவரை சிந்திக்க வில்லை எனவும், இந்த வினாடி வரை எங்கள் இயக்கம் இயங்குவது தான் உண்மை என கோவையில் தமிழருவி மணியன் தெரிவித்தார். மேலும் 60 நாட்களில் எடப்பாடி தலைமையிலான அரசு நீடிக்காது எனவும் குறிப்பிட்டார்.

காந்திய மக்கள் இயக்கம் , மாநிலப் பொதுக்குழு கூட்டம் கோவை பூமார்கெட் பகுதியில் உள்ள லாரி உரிமையாளர்கள் கட்டிடத்தில்  நடைபெற்றது. முன்னதாக அவ்வியக்கத்தின் தலைவர் தமிழருவி மணியன் செய்தியாளர்களுக்கு பேட்டி அளித்தார். அப்போது பேசிய அவர்,  தமிழகத்தை பொருத்தை வரையில் பூரணம் மதுவிலக்கு என்பது கனவா இருப்பது வருத்ததிற்குரியது எனவும், முடிந்தவரை மதுக்கடைகளை அதிகரிக்கும்  முயற்சியில் எடப்பாடி அரசு செயல்பட்டு வருகிறதாகவும் குற்றம்சாட்டினார்.

இந்த ஆட்சி 60 நாட்கள் வரை தான் நீடிக்கும் எனவும், ஆட்சி நீடிக்காது என்று தனக்கு உறுதியான தகவல் கிடைத்துள்ளதாகவும்  அதற்கு உதாரணம் தான் இந்தை முட்டை ஊழல் எனவும் குறிப்பிட்டார்.

மதுக்கடைகளுக்கு எதிராக அனைத்துகட்சிகளும் போராடவில்லை எனவும் கேள்வி எழுப்பினார். ஒரு கிழட்டு சிங்கம் போல்  தமிழகத்தில் கொண்டு வந்துள்ள லோக் ஆயுக்தா மசோதா இருப்பதாக கூறிய அவர்,  ஊழலை பாதுகாக்கவே லோக் ஆயுக்தா அமைப்பை தமிழக அரசு உருவாக்கி உள்ளதாக குற்றச்சாட்டினார்.

ரஜினி கட்சி துவங்கினால் உங்கள் காந்திய மக்கள் இயக்கத்தை அத்துடன் இணைப்பீர்களா என்ற கேள்விக்கு, காலத்தின் தேவை கருதி நடப்பது தான் அரசியல் எனவும்,  நாளைக்கு என்ன நடக்கும் என  இன்று  முடிவெடுக்க முடியாது என தெரிவித்தார்.  எதுவும்  எப்பொழுதும் நடக்கலாம் எனக் கூறிய அவர், இன்று வரை ரஜினியை ஆதரிக்கிறோம், இணைப்பு குறித்து இதுவரை சிந்திக்கவில்லை என பதில் அளித்தார்.

ஓரே நாளில் கட்சி ஆரம்பித்து கோட்டைக்கு போகும்  கற்பனையில் ரஜினி இல்லை என தெரிவித்த அவர்,  கமல் அவசர அவசரமாக கட்சி  துவங்கி, அதில் அடிப்படை கட்டுமானங்கள்  உள்ளது என்பதை  தற்போது தான் கமல் உணர்ந்து உள்ளதாக தெரிவித்தார். திமுக அதிமுக தவிர அனைத்து வாக்கு சாவடிகளிலும்  ஆள் அமர்த்த தமிழகத்தில் வேறு கட்சிகள் இல்லை எனவும்,  ரஜினி கட்சி துவங்க 80% அடிப்படை கட்டுமானப்பணிகள் முடித்துவிட்டார், 20% சதவிதம் மட்டுமே உள்ளது, எனவே  களம் கனியும் நேரத்தில் அரசியல் கட்சி துவங்குவார் என தெரிவித்தார்.

ஸ்டெர்லைட் குடியிருப்பில் எரிகுண்டு வீசி போராட்டத்தில் ஈடுபட்டவர்கள் மக்களா எனக் கேள்வி எழுப்பியவர், ஸ்டெர்லைட் போராட்டத்தில் தீவிர வாதிகள்  புகுந்து கலவரம் செய்தார்கள் எனச் சொல்லக் கூடிய ஆண்மை ரஜினிகாந்திற்கு மட்டும் தான்  உண்டு, வேறு எந்த அரசியல் கட்சிக்கும் இல்லை என கடுமையாக விமர்சித்தார்.

பா.ஜ.க உடன் கூட்டணி வைக்கும் மனிதராக ரஜினி இதுவரை என்னிடம் கூறவில்லை எனவும், காமராஜர் போல,  தமிழகத்தில் நல்லாட்சி. கொண்டு வர ரஜினியால் தான்  முடியும் என தெரிவித்தார்.51 ஆண்டுகளாக அரசியலில் வாழ்கையில், ரஜினியிடம் உள்ள எளிமை மற்ற யாரிடமும் பார்க்கவில்லை என்றார்.


நான் செய்தது பிரதமருக்கும் பிடிக்கவில்லை கட்சியினருக்கும் பிடிக்கவில்லை;மனம் திறந்த ராகுல் !!

நான் பாராளுமன்றத்தில் பிரதமர் மோடியை கட்டித்தழுவியது பிரதமர் மோடிக்கும் பிடிக்கவில்லை கட்சியினருக்கும் பிடிக்கவில்லை என காங்கிரஸ் தலைவர் ராகுல் காந்தி மனம்திறந்து பேசியுள்ளார். மத்தியில் ஆளும் பாஜக அரசுக்கு எதிராக தெலுங்கு தேசம் கட்சி கொண்டு வந்துள்ள நம்பிக்கை யில்லா தீர்மானம் மீது விவாதம் நடைபெற்றுக்கொண்டிருந்த பொழுது காங்கிரஸ் தலைவர் ராகுல்காந்தி பேசினார்.

அப்போது, ராகுல் காந்தி தேர்தலின்போது கொடுத்த வாக்குறுதிகள் என்ன ஆனது. 15 லட்சம் ,பெண்களின் பாதுகாப்பு, வேலைவாய்ப்பு, பெட்ரோல், டீசல் விலை, சிறுபான்மையினர், தலித்துகள் மீதான தாக்குதல் உள்ளிட்ட பல்வேறு கேள்விகளை எழுப்பினார்.  ராகுல் காந்தி பேசும் போது, பாஜக உறுப்பி னர்கள் கடும் அமளி செய்தனர். பிரதமர் மோடி மவுனமாக அனைத்தையும் கவனித்துக்கொண்டு இருந்தார்.

ராகுல்காந்தி பேசி முடித்ததும், பிரதமர் மோடி அமர்ந்திருந்த இடத்திற்கு சென்றார். தன்னை நோக்கி ஏன் வருகிறார் என்று மோடியும், பாஜக உறுப்பி னர்களும் சற்று அமைதியாகவே இருந்தனர் ''தன்னைச் சிறுவன் எனப் பிரதமர் மோடி நினைத்தாலும், நான் அவரை வெறுக்கவில்லை என்று கூறி, மோடியை கட்டியணைத்ததும் மோடிக்கு இன்ப அதிர்ச்சியாக இருந்தது.

கட்டியணைத்துச் சென்ற ராகுல்காந்தியை அழைத்த மோடி கைக்குலுக்கி அனுப்பினார். இது தொடர்பாக பாஜகவினர் தொடர்ந்து ராகுலுக்கு கண்டனம் தெரிவித்து வந்தனர்.இந்நிலையில் ஜெர்மனியில் ஹம்பர்க் நகரில் உள்ள ஒரு பள்ளி நிகழ்ச்சியில் கலந்துகொண்ட ராகுல் காந்தி இது தொடர்பாக மனம் திறந்து பேசியுள்ளார். அவர் பேசுகையில்,

நம்மை வெறுப்பவர்களையும் நேசிக்கவேண்டும் என்பதே காந்திய சிந்தனை. வன்முறைக்கு வன்முறை தீர்வாகாது. என் மீது வெறுப்புணர்வு கருத்து க்களை குவித்தபோதும் அவர் மீது அன்பை வெளிப்படுத்த முற்பட்டேன். என்னிடம் பலர் அன்பாக நடந்துகொள்கிறார்கள் அவர்களை ஆரத்தழுவி என் அன்பை வெளிப்படுத்தி இருக்கிறேன். ஆனால் நான் கட்டியணைத்ததை பிரதமர் விரும்பவில்லை கட்சிக்காரர்களும் விரும்பவில்லை என்னை பொறுத்த வரை அன்பை விதைப்பதன் மூலமதான் நம் மீதான வெறுப்பை களைய முடியும் எனக்கூறியுள்ளார்.


மரண தண்டனை அகற்றப்படுமா?

மலேசிய மரண தண்டனை முறை யினை எப்போது ரத்து செய்யும் என்று பத்து கவான் தொகுதி நாடாளுமன்ற உறுப் பினர் கஸ்தூரி ராணி பட்டு பிரதமரிடம் கேள்வி எழுப்பியுள்ளார். ஐநா பாதுகாப்பு மன்றத்தின் நிரந்தரம் இல்லா உறுப்பினர்களில் மலேசியாவும் ஒன்று. கட்டாய மரண தண்டனையை அமல் படுத்திவரும் மலேசியா அனைத்துலக குறை கூறலுக்கு ஆட்பட்டுள்ளது. மரண தண்ட னையை ரத்து செய்ய இயலா விட்டால் அதற்கான காரணத்தை அரசு தெரிவிக்க வேண்டும். வெளிநாடுகளில் மரண தண்டனைக்கு உட்பட்ட மலேசி யர்களின் எண்ணிக் கையினையும் எந்தெந்த நாடுகளில் இத்தகைய மரண தண்டனை நிறை வேற்றப்பட்டது என்ற விவரத்தையும் பிரதமர் டத்தோஸ்ரீ நஜீப் தெரிவிக்க வேண்டும் என்று பத்து கவான் தொகுதி நாடாளுமன்ற உறுப் பினர் கஸ்தூரி ராணி பட்டு கேட்டுக் கொண்டார்.


கேணி விமர்சனம்

குடிதண்ணீருக்காக தோண்டப்பட்ட ஒரு கிணற்றை வைத்து, சமுதாய சீர்திருத்தத்தை அழுத்தமாக பதிவு செய்திருக்கின்ற படம் கேணி. ஆழமான கருத்தை மேலோட்டமாக பாமரனுக்கும் புரிய வைக்கின்ற முறையில் சொல்லிய இயக்குநர் எம்.ஏ.நிஷாத்துக்கு வாழ்த்துக்கள்.

பொதுவாக மதுக்கடையில் மது குடிக்கும் காட்சி எடுக்கும்போது பிளாஸ்டிக் டம்ளரில் மதுவை ஊற்றி குடிப்பது போல் படம் எடுப்பார்கள். ஆனால் மது குடிக்கும்போதுகூட அது மற்றவர்களுக்கு தெரியக் கூடாது என்பதற்காக இளநீரில் மதுவை ஊற்றி இளநீரை உறிஞ்சுவதைப்போல் மது குடிக்க வைத்திருப்பது இயக்குநரின் சமுதாய சிந்தனையின் சிறிய வெளிப்பாடுதான்.

பத்திரிகையின் தர்மம் என்ன என்பதை செய்தியாளர்களுக்கு பாடம் நடத்தும் இயக்குநரை பாராட்டாமல் இருக்க முடியாது. 8கோடி மக்களில் அரசியல்வாதிகள் சினிமாகாரர்கள் தொழில் அதிபர்கள் என இருப்பது ஒருசில நூறுபேர்கள்தான். இவர்களின் செயல்கள்தான் செய்தியா? நாட்டுக்காக உயிரை விடவும் தயாரக இருக்கும் சமுதாய சிந்தனையுள்ள மக்களின் செயல்கள் செய்திகள் இல்லையா? என்று இயக்குநர் கேட்டும் கேள்விகள் நம்மை சிந்திக்க வைக்கின்றது. வாழ்த்துக்கள் நிஷாத்.

இனி கதைக்கு வருவோம். கேணி கற்பனைக் கதையல்ல, உண்மையாகவே நடந்த கதை.

தமிழ்நாடு கேரள எல்லையில் இருக்கும் ஒரு கிராமம். எல்லைப் பிரிவினைனயின் போது, வீடு தமிழகத்திற்கும் அந்த வீட்டின் கிணறு இருக்கும் இடம் கேரளத்திற்கும் போய்விடுகிறது. தமிழ்நாட்டில் இருக்கும் வீடும் அதை சுற்றியுள்ள ஊரும் குடிதண்ணீர் இல்லாமல் தவிக்கிறது. ஆனால் அருகில் இருக்கும் கிணற்றில் வற்றாத நீர் ஊற்று இருப்பதால் தண்ணீர் நிரம்பி இருக்கிறது. எல்லைப் பிரச்சினையால் கிணற்றிலிருக்கும் தண்ணீரை தமிழக மக்கள் பயன்படுத்தக் கூடாது என்று கேரள அதிகாரிகள் தடை விதிக்கிறார்கள். அந்த வீடும் கிணறும் தமிழக எல்லையில் இருக்கும்போது அந்த வீட்டுக்கு சொந்தக்காரரான தமிழர் கேரளத்தில் வேலை பார்க்கிறார். அவரது மனைவி ஜெயப்பிரதா கேரளத்துப் பெண். விசாரணைக் கைதியாக இருக்கும் ஜெயப்பிரதாவின் கணவர் சிறையில் இறந்து விடுகிறார். அவரின் கடைசி விருப்பப்படி தனது கணவரின் சொந்த ஊரான தமிழகத்திற்கு செல்ல முடிவு செய்து தமிழ்நாட்டுக்கு வந்துவிடுகிறார் ஜெயப்பிரதா. அப்போதுதான் தெரிகிறது தனது கணவ ரின் வீடு இருக்கும் இடம் தமிழ்நாட்டுக்கும் கிணறு இருக்கும் இடம் கேரளத்திற்கும் சொந்தமானது என்று.

இதில் தமிழ்நாட்டு அமைச்சர் தலைவாசல் விஜய், அந்த கிராமத்தை வெளிநாட்டு தொழில் அதிபர்கள் தொழிற்சாலை அமைத்துக் கொள்ள அனுமதி அளிக்கிறார். இதற்கு கேரள அதிகாரிகளுக்கும் கமிஷன் கொடுத்து அந்த கிராமத்தையே வளைத்துப்போட திட்டமிடுகிறார். அந்த கிராம மக்கள் ஊரை காலி செய்ய வேண்டும் என்பதற்காகவே தண்ணீர் இல்லாத கிராமமாகவே வைக்கிறார் அமைச்சர் தலைவாசல் விஜய். இந்த அதிகார வர்க்கத்தோடு போராடுகிறார் ஜெய்ப்பிரதா. ஜெய்ப்பிரதாவுக்கு ஆதரவாக ஊர்த்தலைவர் பார்த்திபன், வக்கீல் நாசர் ஆட்சியர் ரேவதி ஆகியோர் துணையாக இருக்கிறார்கள். அமைச்சகத்தோடும் அதிகாரிகளோடும் போரா டும் ஜெய்ப்பிரதா கிணற்றை மீட்டு தண்ணீர் இல்லாத அந்த தமிழக மக்களுக்கு தண்ணீர்

கொடுத்தாரா இல்லையா என்று கேள்விக்கு வெள்ளித்திரை பதில் அளிக்கிறது.

ஜெய்ப்பிரதா துணிச்சலான பெண் என்பதை இப்படத்தில் காட்டியிருக்கிறார். சமுதாய சிந்தனையின் உருவ மாகவே மாறியிருக்கிறார் ஜெய்ப்பிராதா. பார்த்தீபனின் நடிப்பு முத்திரை பதிக்கிறது. நாசர் கோபத்தை வெளிப்ப டுத்தும் விதத்தை நிச்சயமாக ரசிகர்கள் ரசிப்பார்கள். இவர்களோடு நடித்திருக்கும் அனு ஹாசன், ரேகா, ஜாய் மேத்யூ, எம்.எஸ்.பாஸ்கர், பிளாக் பாண்டி ஆகியோர் தங்களுக்கு கொடுத்த கதாபாத்திரத்தை உணர்ந்து தத்ரூ பமாக நடித்திருக்கிறார்கள்.

இப்படத்திற்கு கதாநாயகன் திரைக்கதை என்றால் வசனம்தான் கதாநாயகி.


இந்திய மீனவர்கள் ஐவர் இலங்கை கடற்படையால் கைது

இலங்கை கடல் எல்லைக்குள் சட்டவிரோதமாக மீன்பிடியில் ஈடுபட்ட 5 இந்திய மீனவர்களை இலங்கை கடற்படையினர் இன்று கைதுசெய்துள்ளனர். மன்னாரின் வடக்கேயுள்ள இலங்கை கடற்பரப்பில் மீன்பிடியில் ஈடுபட்டுக்கொண்டிருந்த போதே குறித்த ஐவரும் கைதுசெய்யப்பட்டுள்ளதாக இலங்கை கடற்படையினர் தெரிவித்துள்ளனர். கைதுசெய்யப்பட்டமீனவர்களிடமிருந்து படகு மற்றும் வலைகளை கைப்பற்றிய இலங்கை கடற்படையினர் மேதில விசாரணைக்காக மன்னார் மீன்பிடித் துறை உதவிப் பணிப்பாளரிடம் ஒப்படைத்துள்ளனர்.


ராணுவத் தளபதியிடம்  ஏ கே 47  துப்பாக்கி கேட்ட சிறுவன்!!

முள்ளிவாய்க்கால் முன்பள்ளி ஒன்றில் கல்வி கற்கும் 5 வயது சிறுவன், 681 வது படைப்பிரிவு இராணுவ கட்டளை தளபதியிடம் தனக்கு ஏ கே 47 துப்பாக்கி வேண்டும் என்று கேட்டுள்ளான்.முள்ளிவாய்க்கால் கிழக்கு சந்திரன் முன்பள்ளி மாணவர்களுக்கான விளையாட்டு விழா முள்ளிவாய்க்கால் கிழக்கு பகுதியில் நடைபெற்றது.அதில் கௌரவ விருந்தினராக கலந்து கொண்ட முள்ளிவாய்க்கால் மேற்கு 681 ஆவது படைப்பிரிவு இராணுவ தளபதி மாணவர்களுக்கு பரிசில்கள் வழங்கினார்.

குறித்த முன்பள்ளிக்கு சென்ற இராணுவத் தளபதி, அங்கிருந்த சிறுவர்களிடம் விளையாட்டு பொருள்கள் என்ன வேண்டும் என்று கேட்டுள்ளார். அதற்கு சிறுவன் ஒருவன் ஏ கே 47 துப்பாக்கி ஒன்று எனக்கு தேவை என்று கேட்டுள்ளார். அவர் எதிர்பாராத விதமாக சிறுவனின் பதில் அமைந்திருந்ததால், அந்த சிறுவனை அழைத்த இராணுவத்தளபதி மாற்றுப்பொருள் ஏதேனும் ஒன்றை கேட்கும்ப டி அன்பாக பணித்துள்ளார்.

உடனே சிறுவன் தனக்கு கெலிகொப்டர் ஒன்று தேவை என்று கூறியுள்ளான்.விளையாட்டு விழாவில் கௌரவ விருந்தினராக கலந்து கொண்ட 681 வது படைப்பிரிவு இராணுவ கட்டளை தளபதி குறித்த சிறுவனை அழைத்து முச்சக்கர வண்டி விளையாட்டுப் பொருளை சிறப்புப் பரிசாக வழங்கியுள்ளார். அதேவேளை அனைத்து முன்பள்ளி மாணவர்களுக்கும் ஒரே மாதிரியான (விளையாட்டு) பொலிஸ் வாகனங்களை பரிசாக வழங்கியுள்ளதாக சந்திரன் முன்பள்ளி ஆசிரியர் குறிப்பிட்டுள்ளார்.


பொறுமைக்கும் எல்லையுண்டு.  புக்கிட் பெருந்தோங் தொழிலாளர்களின் 26 ஆண்டு போராட்டம்

(ஆர்.குணா) உலு சிலாங்கூர்,

உலு சிலாங்கூர், புக்கிட் பெருந்தோங் தோட் டம், 1991-ஆம் ஆண்டில்  பண்டார் புக்கிட் பெருந்தோங்  மேம்பாட்டிற்காக எடுத்துக் கொள்ளப்பட்ட போது அதன் தொழிலாளர்களுக்கு மாற்று வீடுகள் வழங்க வாக்குறுதி அளிக்கப் பட்டது. ஆனால், இன்று 26 ஆண்டுகள் கடந்து விட்ட நிலையில் அத்தோ ட்டத்தின் 54 தொழிலாளர்கள் கேட்கும் கேள்விகள்: 1) எங்கள் வீடுகள் எங்கே 2) எங்களுக்கு கொடுத்த வாக்குறுதி என்ன வானது என்பதுதான். நேற்று அவர்கள் இங்கு மறியலில் ஈடுபட்டனர்.

புக்கிட் பெருந்தோங் தோட்டத் தொழிலாளர்களின் வீட்டுப் பிரச்சினை இன்றும் இழுப்பறியாக இருப்பதைக் கண்டு 54 தொழிலாளர்கள் கொந்த ளித்துள்ளனர். நேற்று  தோட்ட நிறுவனத்தின் அலட்சியமான போக்கை எதிர்த்து பிஸ்ஆர்எம் சிவராஜன் தலைமையில் தொழிலாளர்கள் மறியல் நடத்தினர்.

தொழிலாளர்களுக்கு வீடு கட்டித்தரப்படும் என்று தோட்ட நிறுவனம் தந்த வாக்குறுதி காற்றில் பறந்துவிட்டது. வீட்டுடமை திட்டத்தை மேற்கொள்ள விருந்த துணை நிறுவனம் ஒன்று திவாலாகி விட்டது என்ற கட்டுக் கதையினை கட்டவிழ்த்துவிட்டதில் உண்மையில்லை. உண்மையில் சம்பந்தப்பட்ட நிறுவனம் செழிப்பாகவும் செலுமையாகவும் இருக்கிறது. கைவிடப்பட்டுள்ள வீடமைப்பு திட்ட பகுதியினை தொழிலாளர்கள் பார்வையிட்டனர். அங்கே மற்றொரு அதிர்ச்சி காத்திருந்தது. தோட்டத்தின் குடியிருப்பு பகுதியில் அத்துமீறி  செம்பனை கன்றுகள் நட்டு வைக்கப்பட்டிருந்தது.

Read More: MALAYSIA NANBAN NEWS PAPER on 18.12.2017


‘’பாக்யராஜ் வென்றுவருவதைத்தான் நான் உளமாற விரும்புகிறேன்’’ - சீமான்

நடிகர் சங்க தேர்தல் வரும் 23ம் தேதி நடைபெறுகிறது.  இதில், நடிகர் நாசர் தலைமயிலான பாண்டவர் அணியும்,  நடிகர் கே.பாக்யராஜ் தலைமையிலான சுவாமி சங்கரதாஸ் அணியும் மோதுகின்றன.  இருதரப்பினரும் தீவிர வாக்கு சேகரிப்பில் ஈடுபட்டு வருகின்றனர்.

இந்நிலையில் நாம் தமிழர் கட்சியின் தலைமை ஒருங்கிணைப்பாளர் சீமானிடம் இது குறித்த கேள்வியை எழுப்பி, யாருக்கு ஆதரவு என்று செய்தி யாளர்கள் கேட்டபோது, ’’இது நடிகர் சங்க தேர்தல் தானே.  நாடாளுமன்ற தேர்தல் இல்லையே. இவ்வளவு பரபரப்பாக்க வேண்டிய அவசியம் இல்லை. கடந்த காலங்களில் அவர்களுக்கு(விஷால் அணி) வாய்ப்பு கொடுத்தார்கள்.

முறையாக இயங்கவில்லை என்பதால்தான் இவ்வளவு எதிர்ப்புகள் வருகிறது. என்னைப் பொறுத்தவரைக்கும் தனிப்பட்ட முறையில் ஐயா பாக்யராஜை நான் அறிவேன். அவர் எந்த வேலையைச்செய்தாலும் அதில் நேர்மையாக இருப்பார். எழுத்தாளர் சங்கத்திற்கு தலைவராக இருக்கும்போது சர்க்கார் பிரச்ச னையில் அவருக்கு எவ்வளவோ நெருக்கடிகளை கொடுத்தபோதும் நேர்மையின் பக்கம் நின்றார்.   அதனால் அவர் வென்றுவருவதைத்தான் நான் உளமாற விரும்புகிறேன்.   அவர் வெல்லுவதற்கு நான் வாழ்த்துகிறேன்.’’என்று பதிலளித்தார்.


தேர்தலுக்கு தயாராகிவிட்டதாம் மஇகா!

வரும் 14ஆவது பொதுத் தேர்தலில் போட்டியிடவிருக் கும் மஇகா வேட் பாளர் பட்டியல் சரி பார்க்கப்பட்டு வரும் நிலையில் பிரதமரும் தேசிய முன் னணித் தலைவருமான டத்தோஸ்ரீ நஜீப் துன் ரசாக்கின் உத்தரவுப்படி ஒவ்வொரு தொகுதியிலும் மூன்று வேட்பாளர்களின் பெயர்களை பிரத மரின் கவனத்திற்கு சமர்ப்பித்துள்ளேன் என்று மஇகா தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் சூசகமாக பதில் கூறினார். நேற்று இங்குள்ள புளூவேலி பகுதியில் இந்தியர் பொது மண்டப அடிக்கல் நாட்டு விழாவில் கலந்து கொண்டு செய்தியாளர்களிடம் இவ்வாறு கூறினார். நாட்டின் 14ஆவது பொதுத் தேர்தல் எந்த நேரத்திலும் வரலாம் என்ற ஆரூடங்களுக்கு மத்தியில் தேசிய முன்னணி உறுப்புக் கட்சியான கெராக்கான் கட்சி தனது வேட்பாளர் பட்டியலை பிரதமரிடத்தில் ஒப்படைத்திருப்பதாக அக்கட்சியின் தேசியத் தலைவர் அறிவித்திருக்கும் பட்சத்தில், மஇகா அதன் வேட்பாளர் பெயர் பட்டியலை பிரதமரிடம் சமர்ப்பித்துள்ளதா என்ற கேள்விக்கு பதில் கூறுகையில் அவர் இவ்வாறு கூறினார். மஇகா போட்டியிடும் தொகுதிகளிலிருந்து தகுதியான மூவரின் பெயர்களை தம்முடைய கவனத்திற்கு சமர்ப்பிக்கும்படி கேட்டுக் கொண்டதற்கு இணங்க, மஇகா போட்டியிடும் ஒன்பது நாடாளுமன்ற தொகுதிகள் மற்றும் 19 சட்டமன்ற தொகுதிகளிலிருந்து மூன்று பெயர்கள் சமர்ப்பிக்கப்பட்டுள்ளன என்று கூறினார். சமர்ப்பிக்கப்பட்டிருக்கும் மூவரது பெயர்களை பிரதமர் பார்வையிட்ட பிறகு அவருடன் கலந்து பேசி போட்டியிட தகுதியான வேட்பாளர் யார் என்பது பற்றி இறுதி முடிவு எடுக்கப்படும் என்று தெரிவித்தார். தேசிய முன்னணித் தலைவர் என்ற முறையில் பிரதமரின் ஆலோசனை மிக முக்கியம் பிரதமரின் கவனத்திற்கு சமர்ப்பித்துள்ள பெயர் பட்டியலில் 60 விழுக்காடு புதியவர்கள் என்று சுப்ரா தெரிவித்தார். இறுதி பட்டியல் விரைவில் தயாராகும் என்றும் சொன்னார்.இதனிடையே இங்குள்ள புளூவேலி பகுதி யில் புதிதாக இந்தியர் சமூக மண்டபம் நிர்மாணிப்பதற்கு அரசாங்கத்திடமிருந்து வெ.10 லட்சம் பெறப்பட்டுள்ளது என்றும் வெ. 5 லட்சம் பொதுமக்கள் நன்கொடையாக வழங்கியுள்ளனர் என்றும் கூறினார். இப்பகுதியில் புதிய ஆலயம் ஒன்றும், புதிய தமிழ்ப்பள்ளி (புளூவேலி தமிழ்ப்பள்ளி) கட்டப்பட்டு வருகிறது என்பது குறிப்பிடத்தக்கது. இந்நிகழ்வில் துணை அமைச்சர் டத்தோஸ்ரீ எஸ்.கே.தேவமணி, புளூவேலி தோட்ட ஸ்ரீ மகா மாரியம்மன் ஆலயத் தலைவர் ரெங்கசாமி ஆகியோர் கலந்து கொண்டனர்.


இந்த ‘அப்பா’ இன்றைய தேவைதான்

நடிப்பு: சமுத்திரக்கனி, தம்பி ராமையா, யுவலட்சுமி, விக்னேஷ், ராகவ், நஷாத், கேபிரில்லா, பிரீத்தி, வினோதினி. இயக்கம்: சமுத்திரக்கனி தயாரிப்பு: நாடோடிகள், எக்ஸெட்ரா என்டர்டெயின்மென்ட் இசை: இளையராஜா ஒளிப்பதிவு: ரிச்சர்ட் எம்.நாதன் ‘உங்கள் மூலம் வந்த புனித ஆத்மாக்களான குழந்தைகளை வளர்க்காதீர்கள்... உயர்த்துங்கள்’ என்று, அப்பாக்களுக்கு மகன்களின் மூலம் ‘உங்கள் மூலம் வந்த புனித ஆத்மாக்களான குழந்தைகளை வளர்க்காதீர்கள்... உயர்த்துங்கள்’ என்று, அப்பாக்களுக்கு மகன்களின் மூலம் பாடம் சொல்லும் ஓர் அப்பாவின் கதை இது. தன் மகனிடம் என்ன திறமை இருக்கிறது என்பதைக் கண்டுபிடித்து வளர்க்க வேண்டும் என்பது, சமுத்திரக்கனியின் கனவு. தன் மகன் மார்க் எடுக்கும் இயந்திரமாக மாறி, ஸ்டேட் பர்ஸ்ட் வந்து, டாக்டராகி அமெரிக்காவில் வேலைபார்க்க வேண்டும் என்பது தம்பி ராமையாவின் ஆசை. இருக்கும் இடமே தெரியாமல், ஒதுங்கியே வாழ வேண்டும் என்று, தன் மகனுக்கு கற்றுக் கொடுக்கும் நமோ நாராயணன். கஷ்டப்பட்டாவது படிக்க வைப்பது கடமை. படிப்பது தன் மகளின் பொறுப்பு என்று வாழும் இட்லி கடைக்காரர், திண்டுக்கல் அலெக்ஸ். இந்த அப்பாக்களில், யார் பாணி சரியானது? குழந்தைகளைத் தவறாக அணுகுவதாலும், தவறான வழிகாட்டுதலாலும் ஏற்படும் விளைவுகள் என்ன என்பதை, இயல்பாகச் சொல்லியிருக்கிறார் இந்த ‘அப்பா’. நேர்மையான தகப்பனாக சமுத்திரக்கனியை பல படங்களில் பார்த்திருந்தாலும், இதில் கூடுதல் ஸ்பெஷல். தவறான முடிவுகளை எடுக்கும் மனைவியை சகித்துக்கொள்வதும், மன்னிப்பதுமான கூடுதல் பொறுப்பும் அவருக்கு இருக்கிறது. மகனுக்குள் இருக்கும் நீச்சல் திறமையைக் கண்டுபிடித்து, அவனை அதே வழியில் கொண்டு சென்று, கின்னஸ் சாதனை படைக்க வைப்பது சரியான விஷயம். மகனைக் காணாமல் தேடி அலையும் அந்த 5 நிமிட காட்சியில், சமுத்திரக்கனியின் தவிப்பு பெரிதா? இளையராஜாவின் பின்னணி இசை பெரிதா என்று பட்டிமன்றமே நடத்தலாம். மகனை மதிப்பெண் இயந்திரமாகப் பார்க்கும் தம்பி ராமையாவை, பளாரென்று அறையலாமா என்று தோன்றுகிறது. அப்படியொரு நடிப்பு. சில நேரம், கொஞ்சம் ஓவராக இருக்கிறதோ என்றும் தோன்றுகிறது. கடைசியில், மகனின் நிலையறிந்து நிலைகுலைந்து போகும் காட்சியில், உருக்கம். அலட்டல் கணவனின் மனைவியாக வினோதினி, பாந்தமான நடிப்பை வெளிப்படுத்துகிறார். சமுத்திரக் கனியின் மனைவியாக பிரீத்தி, தன் தவறை உணரும் காட்சியில் பளிச்சிடுகிறார். சமுத்திரக்கனியின் மகனாக வரும் ‘காக்கா முட்டை’ விக்னேஷ், தந்தையைப் போலவே அனைத்தையும் செய்கிறார், பேசுகிறார். எந்த மாதிரியான ஈர்ப்பு என்று தெரியாமல் தவிக்கும் தவிப்பில், டீன்ஏஜ் ஹார்மோன் விளையாட்டை அற்புதமாகப் பதிவு செய்கிறார்கள் ராகவ்வும், யுவலட்சுமியும். படிப்பில் தீவிர அக்கறை உள்ள இட்லி கடைக்காரர் மகளாக வாழ்ந்திருக்கிறார், கேபிரில்லா.அனைவரையும் பின்னுக்குத் தள்ளிவிட்டு, முன்னுக்கு வந்து நிற்கிறான், நஷாத். தன் கவிதை நூலை வெளியிடும் மேடையில் உருகும் காட்சி முதல், நண்பர்களுக்கு மொக்கை ஐடியா கொடுத்து, பிரச்னைகளைப் பெரிதாக்குவது வரை நடிப்பில் உயரம் கூட்டியிருக்கிறார். உணர்வுப்பூர்வமான பின்னணி இசையில் இளையராஜாவும், கதையை கவனம் சிதறாமல் நடத்திச் செல்வதில் ஒளிப்பதிவாளர் ரிச்சர்ட் எம்.நாதனும் இணைந்து, ‘அப்பா’வுக்கு பேருதவி செய்திருக்கிறார்கள்.இன்றைய குழந்தைகள் வளர்ப்பு பற்றியும், கல்விமுறை பற்றியும் பல்வேறு கேள்விகளை முன்வைக்கிறது படம். முற்பகுதியில் யதார்த்தமாகச் செல்லும் படம், பிற்பகுதியில் எல்லாவற்றையும் சொல்லிவிட வேண்டும் என்ற தவிப்பில் பிரசாரமாகிவிடுகிறது. குழந்தைகள் பேசும் ஒவ்வொரு வசனமும் ‘நறுக்’, ‘நச்’. மதிப்பெண்ணுக்காக மாணவர்களைக் கொடூரமாக சித்தரிக்கும் பள்ளி கதைக்குள் வந்ததும், அதன் முடிவும் முன்பே தெரிந்துவிடுகிறது என்றாலும் இந்த ‘அப்பா’ இன்றைய தேவைதான்.


இந்திய மாணவர்கள் மருத்துவராகும் கனவு சிதைகிறது. சிறப்புக் கட்டுரை இன்றைய நண்பனில்.

கோலாலம்பூர்,

ஒவ்வோர் ஆண்டும் புதிய கல்வியாண்டு தொடங்கும்போது பொது பல்கலைக்கழகங்களில் இந்திய மாணவர்களுக்கு போதுமான இடம் வழங்கப்படுமா என்ற கேள்வியே நம்மை முன்னோக்கியிருக்கும். அந்த வகையில், அதிகமான மருத்துவர்களை உருவாக்கிவிட்டுள்ள நம் சமுதாயத்தில் இந்த 2018 / 2019 -ஆம் கல்வி ஆண்டில் மருத்துவத் துறையில் இந்திய மாணவர்களுக்கான வாய்ப்பு பெருமளவு குறைந்துள்ளது அம்பலமாகியுள்ளது.

Read More: Malaysia Nanban Tamil Daily on 13.6.2018


இந்திய மாணவர்களை வேண்டாம் என்பதா?

எஸ்.எஸ்.பரதன்

இங்குள்ள கத்தோலிக்க இடைநிலைப் பள்ளியின் வாரியக் குழுவினர், இப் பள்ளியில் பயிலும் இந்திய மாணவர்களை வேறு பள்ளிகளுக்கு மாற்றிவிட வேண்டும் என மாவட்ட கல்வி இலாகாவுக்கு கோரிக்கை விடுத்திருப்பதாக தகவல்கள் கசிந்துள்ளன. இது பெற்றோர்களிடையே அதிர்ச்சியை ஏற்படுத்தி யுள்ளதாக அறிய வருகிறது.

அரசாங்க பகுதி மானியம் பெற்று வரும் கத்தோலிக்க தேசிய மாதிரி இடைநிலைப் பள்ளியில் சுமார் 470 சீன, இந்திய மாணவர்கள் பயின்று வருகின்றனர். இவர்களுள் சுற்று வட்டாரத்திலுள்ள ஆரம்பத் தமிழ்ப் பள்ளிகளிலிருந்து சுமார் 20 விழுக்காடு இந்திய மாணவர்கள் இங்கு இடை நிலைக் கல்வியைத் தொடருகின்றனர். ஆரம்ப காலங்களில் மிகவும் குறைவான எண்ணிக்கையிலான இந்திய மாணவர்கள் மட்டுமே இப்பள்ளியில் பயின்று வந்தனர்.

Read More: Malaysia nanban Tamil Daily on 24.2.2018


தி.மு.க எம்.எல்.ஏ.க்கள் கைது! மு.க.ஸ்டாலின் ஆவேசம்

புதுக்கோட்டையில் 3 தி.மு.க எம்எல்ஏ-க்கள் கைது செய்யப்பட்டதைக் கண்டித்து ஜூன் 11 ஆம் தேதி ஆர்ப்பாட்டம் நடத்தப் போவதாக எதிர்க் கட்சித் தலைவர் மு.க.ஸ்டாலின் அறிவித்துள்ளார். புதுக்கோட்டையில் ரூ.232 கோடி செலவில் கட்டப்பட்ட, மருத்துவக் கல்லூரி மற்றும் மருத்துவமனை கட்டடத் திறப்பு விழா இன்று நடைபெற்றது. விழா வில் தமிழக முதல்வர் எடப்பாடி பழனிசாமி, தம்பிதுரை, அமைச்சர் விஜயபாஸ்கர் உள்ளிட்டோர் கலந்து கொண்டனர். இந்த அரசு விழாவுக்கு, புதுக் கோட்டை மாவட்டத்தைச் சேர்ந்த தி.மு.க எம்.எல்.ஏ-க்கள் பெரியண்ணன் அரசு, ரகுபதி, சிவமெய்யநாதன் ஆகியோருக்கு அழைப்பு விடுக்கப்பட்டிருந் ததாகக் கூறப்பட்டது. விழாவுக்கான விளம்பரங்களிலும் இவர்களின் பெயர் இடம்பெற்றிருந்தன. இதனிடையே விழாவுக்கு புறப்பட்டவர்களை 'விழாவில் பங்கேற்க வேண்டாம்' என காவல்துறையினர் தடுத்தனர். இதையடுத்து காவல் துறையினரை மீறி விழாவுக்கு புறப்பட்ட 3 எம்.எல்.ஏக்களும் கைது செய்யப்பட்டனர். இந்நிலையில் தி.மு.க எம்.எல்.ஏக்கள் கைது செய்யப்பட்டதை கண்டித்துள்ள அக் கட்சியின் செயல் தலைவர் மு.க.ஸ்டாலின், ஜூன் 11 ஆம் தேதி புதுக்கோட்டையில் ஆர்ப்பாட்டம் நடத்தப்படும் என கூறியுள்ளார்.


எம்.ஜி.ஆரின் பிறந்த நாளை அவரின் ரசிகர்களும் மக்களும் தொண்டர்களும் மிகப்பெரிய அளவில் கொண்டாடுவார்கள். ஆனால் எம்.ஜி.ஆர் தனது பிறந்த நாளை அதிகம் கொண்டாடியதில்லை.

அந்த நாள் அவருக்கு பரவசமான நாளாகவும் இருந்ததில்லை என்பது தான் உண்மை. அவரோடு இருந்த மக்களுக்கே அது மிகப்பெரிய வியப்பைக் கொடுத்தது. ஒரு முறை அவரிடம் வெளிப்படை யாகவே கேட்டு விட்டார்கள். பிறந்த நாள் தான் ஒரு மனி தனுக்கு மிகப்பெரிய மலர்ச்சி யைக் கொடுக்க வேண்டிய நாள். சந்தோசமா இருக்க வேண்டிய நாள். நீங்க மட்டும் இந்த நாளில் மௌனமாகவும், கொஞ்சம் கவலையாகவுமே இருக்கிறீர்களே ஏன்? என்றனர். அதற்கு எம்.ஜி.ஆர் சொன்ன பதில் மெய் சிலிர்க்க வைக்கிறது.

நான் பிறந்த நாள் ஏன் கொண்டாடறதில்லைன்னு கேக்கறீங்க. கொஞ்சம் யோசிச்சு பாருங்க,  இந்த நாளில் தானே என்னைப் பெற்றெடுக்க என் அம்மா கதறியிருப்பார். இந்த நாளில் தானே அவர் வலியால் துடியாய்த் துடித்திருப்பார். என் அம்மாவின் பிரசவ வலிதான் இந்த நாள் முழுவதும் எனது கண் களிலும் மனதிலும் இருக்கிறது. இந்த நாளைக் கொண்டாடவேண்டும் என நினைக்கும் போதெல்லாம் எனக்குக் கூசுகிறது. மிகப்பெரிய தயக்கம் வருகிறது. என் அம்மா வலியால் துடித்த நாளை நான் கொண்டாடுவது நியாயமா என்ன ? என்றார்.

Read more: Malaysia Nanban News Paper on 17.1.2018


கேளிக்கை விடுதிகளில்  புது வகையான போதைப் பொருள்!

குளிர்பானத்தில் ஊரவைத்து பருகக்கூடிய புது வகையான போதைப் பொருள் விநியோகிக்கும் கும்பலை சேர்ந்த இருவர் வளைத்து பிடிக்கப்பட்டனர்.நேற்று மாலை 3 மணியளவில் சிரம்பான், நெகிரி மாநில போலீஸ் தலைமையகத்தில் செய்தியாளர் சந்திப்பின் போது மாநில துணை போலீஸ் தலைவர் முகமட் ஜக்கி அருண் இதனை தெரிவித்தார். கடந்த 4 ஆம் தேதி சனிக்கிழமை நீலாயில் ஒரு கேளிக்கை விடுதியில் போலீஸ் அதிரடி சோதனை மேற்கொண்ட போது பழச்சாறு என எழுதப்பட்ட பாக் கெட்டுகளில் குளிர்பானத்தில் ஊரவைத்து பருகும் புதிய முறையிலான போதைப் பொருளை தாங்கள் கைப்பற்றியதாக அவர் சொன்னார். கேளிக்கை விடு திகளில் இளம் பெண்களை பயன்படுத்தி இந்த போதைபொருள் குளிர்பானத்தில் கலந்து கொடு த்து வருவது கண்டுபிடிக்கப்பட்டுள்ளது என அவர் தெரி வித்தார்.


நிர்வாண உடலை பார்க்க வேண்டுமா? முதலில் உங்கள் உடலை பாருங்கள்

ராதிகா ஆப்தே, 'வெற்றி செல்வன்' என்ற படத்தின் மூலம் தமிழ் பட உலகுக்கு அறிமுகமானார். அந்த படத்தில் அவர் அஜ்மலுக்கு ஜோடியாக நடித்தார். அதையடுத்து பிரகாஷ்ராஜின் 'தோனி,' கார்த்தியின் ஆல் இன் ஆல் அழகு ராஜா ' ஆகிய படங்களில் அவர் நடித்திருந்தாலும், 'கபாலி' படத்தில் ரஜினிகாந்த் ஜோடியாக நடித்ததன் மூலம் பிரபலமானார். ராதிகா ஆப்தே, 'பர்சேட்' என்ற இந்தி படத்தில் நடித்தார். இந்த படத்தில், அவர் ஒரு நிர்வாண காட்சியில் நடித்து இருக்கிறார். இப்படத்தின் சில காட்சிகள் சில நாட்களுக்கு முன்னர் இணையத்தில் லீக் ஆனது. அதில், ராதிகா ஆப்தேவும், அதில் ஹுசைனும் ஆடைகள் இல்லாமல் இருப்பது போன்ற காட்சிகள் இருந்தது. இது, ‘ராதிகா ஆப்தேவின் ஆபாசக் காட்சி' என்ற பெயரில் இணையத்தில் வைரலாக பரவியது. தற்போது இந்த சர்ச்சை தணிந்து வந்த நிலையில் தற்போது பத்திரிகையாளர் சந்திப்பில் நிருபர் ஒருவர் கேட்ட கேள்விக்கு ராதிகா ஆப்தே கோபமாக பதில் அளித்தார். நிருபர் ஒருவர் படம் வெளியாவதற்கு முன் அந்த சர்ச்சைக்குரிய வீடியோ காட்சி வெளியிடபட்டு படத்தை வெற்றிபெற வைக்க இந்த சர்ச்சைக்குரிய காட்சி வெளியிடபட வேண்டுமா? என கேட்டார். இதனால் ராதிகா ஆப்தே மிகுந்த கோபமடைந்து அவர் நிருபரிடம் கூறியதாவது:- மன்னிக்கவும், ஆனால் உங்கள் கேள்வி அபத்தமானது. சர்ச்சைகள் உங்களை போன்றவர்களால் மக்கள் மூலம் செய்யபட்டுகின்றது.நீங்கள் அந்த வீடியோவை பார்கிறீர்கள் பின்னர் அதை அடுத்தவர்களுக்கு வழங்குகிறீர்கள்,உங்களைபோன்ற நபர்களால் தான் இது போன்ற சர்ச்சைகள் ஏற்படுகிறது. நான் ஒரு நடிகை, நான் எனக்குரிய வேலையை சிறப்பாக செய்து உள்ளேன்.நீங்கள் உங்கள் கூடாரத்தை விட்டு வெளியே வாருங்கள் உலக சினிமாவை பாருங்கள். வெளிநாட்டு மக்கள் என்ன செய்கிறார்கள் என பாருங்கள், எந்த மக்கள் வெற்றிகரமாக செயல்படுகிறார்கள் என பாருங்கள்.அவர்களின் உடல்களை பார்த்து அவர்கள் வெட்கபடுவது இல்லை.அவ்வாறு நிருந்தால் ஒரு வேளை நீங்கள் என்னிடம் இந்த கேள்வியை கேட்டு இருக்க மாட்டீர்கள்.அவர்களின் உடல்களை பார்த்து வெட்கப்படும் மக்கள் மற்றவர்களின் உடல்களைபற்றி தெரிந்து கொள்ளும் ஆர்வம் உடையவர்களாக இருப்பார்கள்.நீங்கள் ஒர் உடலை நாளை நிர்வாணமாக பார்க்க வேண்டும் என்றால் முதலில் உங்கள் உடலை கண்ணாடியில் பார்த்து கொள்ளுங்கள் அல்லது மாறாக என் வீடியோவை உங்களைபோன்று பாருங்கள். என கூறினார். பின்னர் அந்த நிருபர் தங்கள் மனம் வருந்தி இருந்தால் மன்னிக்கவும் என மன்னிப்பு கோரினார். அதற்கு ராதிகா ஆப்தே எனக்கு மிக வருத்தமாக இருக்கிறது.நீங்கள் உங்களைபற்றி முழுமையாக தெரிந்து கொள்ளவேண்டும் முதலில் அதை செய்யுங்கள் என கூறினார்.


டி.டி.வி. தினகரன் வருகை... அமைச்சர்கள், நிர்வாகிகளுக்குப் பறந்த முக்கிய உத்தரவு!

இரட்டை இலைச் சின்னத்தைப் பெற, தேர்தல் ஆணையத்துக்கு லஞ்சம் கொடுக்க முயன்றதாக டி.டி.வி.தினகரனை டெல்லி போலீஸார், ஏப்ரல் மாதம் கைதுசெய்தனர். இதையடுத்து மே 1ஆம் தேதி, திகார் சிறையில் தினகரன் அடைக்கப்பட்டார். ஒரு மாதத்துக்கு மேல் சிறையிலிருந்த தினகரனுக்கு, கடந்த 1ஆம் தேதி டெல்லி நீதிமன்றம் ஜாமீன் வழங்கியது. இதையடுத்து, நேற்றிரவு சிறையி லிருந்து தினகரன் வெளியேவந்தார். இன்று காலை, டெல்லி விமான நிலையத்தில் செய்தியாளர்களிடம் பேசிய தினகரன், "மீண்டும் எனது கட்சிப் பணி யைத் தொடர்வேன். என்னை கட்சியிலிருந்து நீக்கியதாக யாரும் அறிவிக்கவில்லை. கட்சியிலிருந்து என்னை நீக்குவதற்கு, பொதுச்செயலாளருக்கு மட் டுமே அதிகாரம் உள்ளது" என்று கூறினார். கைதுசெய்வதற்கு முன், கட்சியை விட்டு விலகிவிட்டேன் என்று கூறியிருந்த நிலையில், தினகரனின் இந்த அதிரடி அறிவிப்பு, முதல்வர் பழனிசாமி அணியை அதிரவைத்துள்ளது. இதைத் தொடர்ந்து,"தினகரனை அமைச்சர்கள் யாரும் சந்திக்க மாட்டோம்" என்று அமைச்சர் ஜெயக்குமார் கூறி யிருந்தார். "தினகரன் கட்சியில் நீடிப்பதுகுறித்து, முதல்வர் எடப்பாடி பழனிசாமி முடிவெடுப்பார்" என்று அமைச்சர்கள் செங்கோட்டையன் மற்றும் எஸ். பி.வேலுமணி தெரிவித்திருந்தனர். ஆனால், அமைச்சர் சீனிவாசன், "கட்சிப் பணியைத் தொடர டி.டி.வி-க்கு உரிமை உள்ளது" என்று கூறினார். இப்படி பல்வேறு கருத்துகள் உலாவிவரும் நிலையில், அமைச்சர்கள் மற்றும் நிர்வாகிகளுக்கு, அ.தி.மு.க அம்மா அணி தலைமையிடத்திலிருந்து ஒரு முக்கிய உத்தரவு சென்றுள்ளதாகத் தகவல் வெளியாகியுள்ளது. சென்னை வரும் தினகரனை, யாரும் சென்று சந்திக்கக் கூடாது என்று கூறப்பட்டுள்ளதாம். ஆனாலும், தினகரனின் தீவிர விசுவாசிகள் பலரும், அவரை வரவேற்கத் தயாராகிவிட்டதாகக் கூறப்படுகிறது.


சட்டவிரோத தொழிலாளர்களை கைது செய்யும் வேட்டை தொடங்கியது.

கிள்ளான், அந்நிய தொழிலாளர்களின் தற்காலிக பதிவு அட்டை (ஈ-கார்ட்) காலவதியான பின்னும் நாட்டிற்குள் தங்கி வந்தவர்களை அதிகாரிகள் கைது செய் துள்ளனர். காப்பார் சுற்று வட்டாரத்திலுள்ள தொழிற்சாலைகளில் வேலை செய்யும் அந்நிய தொழிலாளர்கள் தங்கியிருந்த இரு தங்கும் விடுதியை அதி காரிகள் நேற்று நள்ளிரவு 12.30 மணியளவில் சோதனையிட்டனர். அங்கிருந்த 239 பேர் மீது சோதனை மேற்கொள்ளப்பட்டது. அதில் முறையான ஆவணங்கள் இல்லாத பட்சத்தில் 51 பேர் கைது செய்யப்பட்டனர். அதில் 38 வங்காளதேச பிரஜைகள், 5 நேப்பாள் பிரஜைகள், இந்தோனேசிய பிரஜைகள் நால்வர், மியன்மார் பிரஜைகள் ஐவர் ஆகியோர் அடங்குவர்.கைது செய்த வர்கள் அனைவரும் தற்போது தடுப்புக் காவலில் வைக்கப்பட்டுள்ளதாக குடிநுழைவுத் துறையின் தலைமை இயக்குநர் டத்தோஸ்ரீ முஸ்தபார் அலி தெரி வித்தார்.


ஏவுகணைச் சோதனை: வட கொரியாவுக்கு அமெரிக்கா தகுந்த பதிலடி!

உலக நாடுகளுக்கு அச்சுறுத்தல் அளிக்கும் வகையில் தொடர் ஏவுகணைச் சோதனையில் ஈடுபட்டுவரும் வட கொரியாவுக்கு, தக்க பதிலடி தரும் வகை யில், பாதுகாப்பு ஏவுகணைச் சோதனையை வெற்றிகரமாக நிகழ்த்தியுள்ளது அமெரிக்கா. வட கொரியாவின் ஏவுகணைப் பரிசோதனைகள் தொடர்ந்த வண்ணம் இருப்பது தென்கொரியா, ஜப்பான் போன்ற அண்டை நாடுகளை அச்சுறுத் தியுள்ளது. ஐ.நா சபை உள்ளிட்ட பல நாடுகளும் எதிர்ப்புத் தெரிவித்துவந்தன. இந்நிலையில், அமெரிக்கா புதிய ஏவுகணைச் சோதனை ஒன்றை நிகழ்த் தியுள்ளது. ஏவப்படும் ஏவுகணைகளை இடைமறித்துத் தாக்கக்கூடிய, புதிய ஏவுகணையை வெற்றிகரமாக சோதித்துள்ளது அமெரிக்கா. அமெரிக்காவின் இந்தப் புதிய ஏவுகணைச் சோதனை, கலிஃபோர்னியா மாகாணத்தில் நிகழ்த்தப்பட்டது. பசிபிக் பெருங்கடலுக்கு அருகிலுள்ள ஒரு தீவி லிருந்து ஏவப்பட்ட தாக்குதல் ஏவுகணை மாதிரியை, அமெரிக்காவின் பாதுகாப்பு ஏவுகணை மறித்துத் தாக்கி அழித்தது. இதை, அமெரிக்காவின் பாதுகாப் புத் தலைமையகம், ‘பென்டகன்’ உறுதிப்படுத்தியுள்ளது. கடந்த ஓராண்டில் மட்டும் வட கொரியா தொடர்ச்சியாக ஒன்பது ஏவுகணைச் சோதனைகளை நிகழ்த்தியுள்ளது குறிப்பிடத்தக்கது.


கட்சியை பலப்படுத்த முடிவு - அடுத்த மாதம் தமிழகம் வருகிறார் அமித்ஷா : தமிழிசை

டெல்லி : நாடாளுமன்றத் தேர்தலையொட்டி தமிழகத்தில் கட்சியைப் பலப்படுத்துவதற்காக அமித்ஷா அடுத்த மாதம் தமிழகம் வரவுள்ளார் என்று தமிழிசை செளந்திரராஜன் தெரிவித்துள்ளார். தமிழக பாஜக தலைவர் தமிழிசை செளந்திரராஜன் டெல்லியில் இன்று முன்னாள் பிரதமர் வாஜ்பாயை டெல்லி எய்ம்ஸ் மருத்துவமனையில் சென்று சந்தித்து அவரது உடல்நிலை குறித்து கேட்டறிந்தார்.

இதுகுறித்து அவர் பத்திரிகையாளர்களிடம் பேசுகையில், வாஜ்பாய் உடல்நிலை தற்சமயம் சீராக இருக்கிறது. அவருக்கான மருத்துவசிகிச்சைகள் குறித்து மருத்துவர்களிடம் கேட்டறிந்தேன். அவர் விரைவில் உடல்நலம் பெற்று வீடு திரும்புவார். விரைவில் நாடாளுமன்றத் தேர்தல் வர இருக்கும் நிலையில், தமிழகத்தில் பாஜகவை வலுப்படுத்த வேண்டி உள்ளது. அதற்காக பாஜக தேசியத் தலைவர் அமித்ஷா அடுத்த மாதம் தமிழகம் வர இருக்கிறார்.

தமிழகத்திற்கான வளர்ச்சித் திட்டங்களை எதிர்க்கும் மனப்பான்மை வந்துவிட்டது. அதனால்தான் தமிழகத்திற்கு நலன்களை வழங்கக் கூடிய சென்னை - சேலம் 8 வழிச்சாலை திட்டத்தை சிலர் எதிர்க்கிறார்கள். அந்த திட்டம் செயல்படுத்தப்பட்டால் தமிழகம் பல விதங்களில் முன்னேற்றம் அடையும். ஆனால், சிலர் அது குறித்து தவறான பிரசாரங்களை முன்னெடுத்து வருகிறார்கள் என்று தெரிவித்தார்.


11,000 போராளிகளின் உயிர்கள் ஊசல்!


உண்ணாவிரத போராட்டத்தில் ராகுல் பங்கேற்பு!

ஆந்திர மாநிலத்தை சேர்ந்த எம்.பி.க்கள் ஆந்திராவுக்கு சிறப்பு மாநில அந்தஸ்து அளிக்கும் வாக்குறுதியை நிறைவேற்ற வேண்டும் என வலியுறுத்தி தொடர்ந்து போராட்டங்களில் ஈடுபட்டு வருகின்றனர். இந்நிலையில், ஆந்திர மாநிலத்துக்கு சிறப்பு அந்தஸ்து வழங்கப்படும் என்ற வாக்குறுதியை நிறைவேற்றாத மத்திய அரசை கண்டித்து டெல்லியில் சந்திரபாபு நாயுடு இன்று காலை 8 மணி அளவில் உண்ணாவிரதத்தை தொடங்கினார்.

அப்போது பேசிய சந்திரபாபு,  “மத்திய அரசை எதிர்த்து போராட்டம் நடத்த இன்று நாங்கள் இங்கு வந்திருக்கிறோம். ஆனால், நேற்று பிரதமர் ஆந்திராவின் குண்டூருக்கு வந்திருந்தார். அதற்கு என்ன தேவை இருக்கிறது. நீங்கள் எங்கள் தேவைகளை நிறைவேற்றவில்லை என்றால் அதை எப்படி நிறைவேற்றி கொள்ள வேண்டும் என்று எங்களுக்கு தெரியும். இது ஆந்திர மக்களின் சுய மரியாதை. எங்களுடைய சுய மரியாதையை தாக்கினால், அதை எங்களால் பொறுத்துக்கொள்ள முடியாது. இந்த மத்திய அரசை எச்சரிக்கிறோம், குறிப்பாக பிரதமர் தனிப்பிட்ட ஒருவர் மீது தாக்குவதை நிறுத்திக்கொள்ளுங்கள்” என்று கூறினார்.

இந்நிலையில் இந்த உண்ணாவிரத  போராட்டத்தில் ராகுல்காந்தியும் பங்கேற்பு. பரூக் அப்துல்லா உள்பட எதிர்க்கட்சித் தலைவர்கள் சந்திரபாபு நாயுடுவுக்கு ஆதரவு.


தலைமை நீதிபதிக்கு 9 நீதிபதிகளை பரிசீலிக்க வேண்டும்.

நடப்பு தலைமை நீதிபதியும் மேல் முறையீட்டு நீதிமன்றத் தலைவரும் பணி ஓய்வு பெறும்போது, மூன்று பெண்கள் உட்பட ஒன்பது கூட்டரசு நீதிமன்ற நீதிபதிகள் நீதித்துறையின் அந்த உயரிய பதவிகளுக்கு கவனத்தில் கொள்ளப்பட வேண்டும். எனினும், வரும் 2019 மே மாதத்திற்குள் படிப்படியாக எழு வரும், மற்றொருவர் 2022-லும் பணி ஓய்வு பெறவிருப்பதால் நீதித்துறை நியமன ஆணையம் (ஜேஏசி) ஒரு இக்கட்டான சூழ்நிலையை எதிர்நோக்கும் என்பதை தவிர்க்க இயலாது. எந்தவொரு பதவியும் வகிக்காத ஏழு கூட்டரசு நீதிமன்ற நீதிபதிகளும் இந்த உயர் பதவிகளுக்கான நியமனத்திற்கு கவனத்தில் கொள்ளப்பட வேண்டும் என்று வழக்கறிஞர்களும் பணி ஓய்வு பெற்ற ஒரு நீதிபதியும் கருத்துக் கூறியுள்ளனர். தலைமை நீதிபதி ராவுஸ் ஷாரிப் ஆகஸ்ட் 3ஆம் தேதியும், மேல் முறையீட்டு நீதிமன்றத் தலைவர் ஸூல்கிப்ளி அகமட் மகினுடின் செப்டம்பர் 27ஆம் தேதியும் பணி ஓய்வு பெற்ற பின்னர், உச்சநீதிமன்ற நீதிபதிகள் படிப் படியாக தங்கள் பதவியில் இருந்து வெளியேறும் போது நிலவக்கூடிய வழக்கத்திற்கு மாறான ஒரு சூழல் குறித்து அவர்கள் இவ்வாறு கருத்துரைத்தனர். பெயர்ப்பட்டியலை தயார் செய்து பிரதமர் டத்தோஸ்ரீ நஜீப் துன் ரசாக்கிடம் ஒப்படைக்கும் பணியில் நீதித்துறை நியமன ஆணையம் ஈடுபட்டிருப்பதாக எப்எம்டிக்கு தெரிய வருகிறது. கூட்டரசு அரசியலமைப்புச் சட்டத்தின் கீழ், ஆட்சியாளர்களுடனான ஆலோசனைக்குப் பின்னர் பிரதமரின் பரிந்துரை மீது மாமன்னர் இந்த நியமனங்களை செய்வார். பணி ஓய்வு பெற்றுள்ள கூட்டரசு நீதிமன்ற நீதிபதி கோபால் ஸ்ரீராம் இது பற்றி கருத்துரைக்கையில், மலேசியா, இந்தியா இரண்டுமே கிட்டத்தட்ட ஒரே மாதிரியான அரசியலமைப்புச் சட்டத்தைக் கொண்டுள்ளன. இந்தியாவில்,உச்ச நீதிமன்றத்தின் மிகவும் மூத்த நீதிபதியே தலைமை நீதிபதியாக நிய மனம் செய்யப்படுவார். அது குறுகிய காலத்திற்கானாலும் பரவாயில்லை. ஒரு தலைமை நீதிபதி ஒரு சில நாட்களுக்கு மட்டுமே பதவி வகித்த சம்பவங்களும் நிகழ்ந்துள்ளன. ஆகவே, இரு நீதிபதி குறுகிய காலத்திற்கு மட்டுமே நீதிபதியாக இருப்பார் என்பதற்காக தலைமை நீதிபதியாக அவரை நியமிக்காமல் இருப்பது ஏற்புடைய காரணமே அல்ல என்று அவர் சுட்டிக்காட்டினார். இதனிடையே, கூட்டரசு நீதிமன்றத்தின் நடப்பு நீதிபதிகளில் தகுதி வாய்ந்த வேட்பாளர்களுக்கு பஞ்சமே இல்லை என்று மலேசிய வழக்கறிஞர் மன்றத் தின் தலைவர் ஜோர்ஜ் வர்கேஸ் கூறினார்.


பிரதமர் நஜீப்பிற்கு எதிரான வழக்கை துன் மகாதீர் தொடர்வார்

1 எம்.டி.பி. விவகாரம் தொடர்பில் பிரதமர் டத்தோஸ்ரீ நஜீப் துன் ரசாக் தனது அதிகாரத்தை தவறாகப் பயன்படுத்தியுள்ளார் என்று தொடுக்கப்பட்ட வழக்கு மனு நிராகரிக்கப்பட்டதைத் தொடர்ந்து அதனை மேல் முறையீடு செய்ய அனுமதி கோரி ஒரு மனுவை முன்னாள் பிரதமர் துன் டாக்டர் மகாதீரும், இதர இரண்டு தரப் பினரும் சமர்ப்பித்துள்ளனர் என்று தெரிவிக்கப்பட் டது.  பிரதமர் நஜீப், பொதுச் சேவை பணி யாளர் அல்லர் என்ற அடிப்படையில் துன் மகா தீர், டத்தோஸ்ரீ கையிருடீன் அபு ஹசான் மற்றும் பெர்சத்து கட்சியின் முன்னாள் உறுப்பினர் அனினா சாடுடீன் ஆகியோர் தொடுத்த வழக்கு மனுவை உயர்நீதிமன்றமும் மேல் முறையீட்டு நீதிமன்றமும் தள்ளுபடி செய்தது.

எனினும் துன் மகாதீர், நேற்று கூட்டரசு நீதிமன்றத்தின் பதிவு அலுவலகத்தில் இந்த மேல் முறையீடு மீதான மனுவை ஹனிப் கத்ரி அப்துல்லா வழக்கறிஞர் நிறுவனத்தின் மூலம் சமர்ப்பித்துள்ளார்.

மகாதீர், கையிருடீன் மற்றும் அனினா ஆகியோர், 260 கோடி வெள்ளி இழப்பீடு கோரி கடந்தாண்டு மார்ச் மாதம் 23ஆம் தேதி கோலாலம்பூர் உயர்நீதி மன்றத்தில் பிரதமர் நஜீப்பிற்கு எதிராக வழக்கு தொடுத்தனர்.

Read More: Malaysia Nanban News paper on 29.9.2017


சபாநாயகர் பண்டிகார் ஒரு கோழை!

நாடாளுமன்றத்தில் பாஸ் கட்சித் தலைவர் ஹாடி அவாங் கொண்டு வந்த தனிப்பட்ட முறையிலான 1965 ஆம் ஆண்டு ஷரியா நீதிமன்றங்களுக்கான குற்றவியல் சட்டத்திருத்த மசோதா (சட்டம் 355) மீது விவாதம் நடத்த விடாமல் நாடாளுமன்ற கூட்டத் தொடரை ஒத்திவைத்து இருக்கும் சபாநாயகர் டான்ஸ்ரீ பண்டிகார் அமின் மூலியா ஒரு கோழை என்று எதிர்க்கட்சி நாடாளுமன்ற உறுப்பினர்கள் நேற்று கடுமையாக சாடினர். நேற்று வியாழக்கிழமையுடன் நாடாளுமன்ற கூட்டத் தொடர் முடிவடையும் நிலையில் மாராங் நாடாளுமன்ற உறுப்பினருமான ஹாடி அவாங்கினால் கடந்த ஆண்டு நாடாளுமன்றத் தில் தனிப்பட்ட முறையில் தாக்கல் செய்யப்பட்ட அந்த சர்ச்சைக்குரிய சட்டத்திருத்த மசோதா, விவாதத்திற்கு விடா மலேயே பண்டிகார் நாடாளுமன்றத்தை ஒத்திவைத்து விடுவார் என்று முன்பே ஆரூடம் கூறப்பட்டு வந்தது. அந்த ஆரூடம் போலவே அந்த சட்ட மசோதா குறித்து எதிர்க்கட்சியினர் விவாதம் செய்ய விடாமல் நாடாளுமன்ற கூட்டத் தொடரை சபா நாயகர் பண் டிகார் ஒத்திவைத்து விட்டார் என்று ஷா ஆலம், அமானா கட்சி எம்.பி. காலிட் சாடினார். அவர் ஒரு கோழை. அதனால்தான் அந்த சர்ச்சைக்குரிய சட் டத்திருத்தத்தை விவாதிக்க அனுமதிக்கவில்லை என்றார். ஹூடுட் தன்மையிலான அந்த ஷரியா நீதிமன்ற குற்றவியல் சட்டம், நடப்பு தண்டனை முறையை அதிகரிக்கிறது. அச்சட்டத்தின் கீழ் குற்றம் புரி கின்றவர்களுக்கு 30 ஆண்டு கால சிறைத்தண்டனை விதிக்க வகை செய்கிறது. பிரம்படித் தண்டனையை 100 ஆக அதிகரிக்கிறது. அபராதத்தை ஒரு லட் சம் வெள்ளியாக அதிகரிக்க வகை செய்கிறது. பல்லின மக்கள் வாழ்கின்ற ஒரு நாட்டில் இது போன்ற சட்டமுறைக்கு பலர் கடுமையாக எதிர்ப்பு தெரிவித்து வரும் வேளையில் தேசிய முன்னணியின் உறுப்புக்கட்சிகளும் முழு வீச்சாக எதிர்த்து வருகின்றன.இந்த சட்டத்திருத்தம் நிறைவேற்றப்படுமானால் தேசிய முன்னணியிலிருந்து தாங்கள் விலக கூடும் என்று ம.சீ.ச. மிரட்டத் தொடங்கியது முதல் இந்த சட்டத்திருத்தத்தை தாங்கள் தாக்கல் செய்வதாக அறிவித்த அம்னோ, பின்னர் பின்வாங்கியது. எனினும் திட்டமிட்டப்படி நேற்று காலையில் அந்த சட்டத்திருத்தம் தொடர்பில் நாடாளுமன்றத்தில் பாஸ் கட்சியின் செயலாளர் தகியுடின் ஹசான் உரை யாற்றுவதற்கு சபா நாயகர் பண்டிகார் அனுமதி அளித்தார். அவருக்கு கிட்டத்தட்ட 90 நிமிடம் அனுமதி வழங்கினார். தகியுடின் உரையாற்றிய பின்னர் அது குறித்து விவாதம் நடத்த எதிர்க்கட்சியினர் முனைந்த போது, சபா நாயகர் திடீரென்று தலையிட்டு விவாதம் நடத்த அனுமதி இல்லை என்றார். சபாநாயகரின் இந்த ஒரு தலைபட்ச செயலை பண்டான் பி.கே.ஆர். எம்.பி. ரபிஸி ரம்லி கண்டித்தார். ஒரு தரப்புக்கு மட்டும் வாய்ப்பு கொடுத்து விட்டு மறு தரப்பினர் வாதத்தை கேட்க அனுமதி வழங்காதது நியாயமில்லை என்றார். எங்களை இடைநீக்கம் செய்வதாக இருந்தால் செய்யுங்கள். எதிர்க் கட்சியின் கருத்தை கேட்டறியாதது எந்த வகையிலும் ஏற்புடைய செயல் அல்ல என்றார். அப்போது தலையிட்ட சபா நாயகர் பண்டிகார், ஆங்கிலத்தில் ஒரு உவமையை சொல்வார். “If you have power, you are powerful; if you don’t use your power, you are bloody fool. உங்களிடம் அதிகாரம் இருக்குமானால் நீங்களே அதிகாரம் கொண்டவர். உங்கள் அதிகாரத்தை நீங்கள் பயன்படுத்தவில்லை என்றால் நீங்கள்தான் படுமுட்டாள். அந்த உவமைக்கு இலக்கணமானவன் நான். நாடாளுமன்ற நடைமுறைகளில் எனக்கே உச்ச அதிகாரம். அந்த அதிகாரத்தை பயன்படுத்தி நாடாளுமன்றக்கூட்டத் தொடரை அடுத்த ஜூன் மாதத்திற்கு ஒத்திவைக்கிறேன் என்று கூறி, இருக்கையை விட்டு சட்டென்று எழுந்து பண்டிகார் சென்று விட்டார். அப்போது எதிர்க்கட்சி நாடாளுமன்ற உறுப்பினர்கள் எழுந்து பண்டிகார் ஒரு கோழை என்றனர். பெட்டாலிங் ஜெயா ஜ.செ.க. நாடாளுமன்ற உறுப்பினர் டோனி புவா, பண்டிகார் ஒரு கோழி (Ayam) என்றார். செர்டாங் ஜ.செ.க. எம்.பி. ஓங் கியான் மிங், பண்டிகார் தனது அதிகாரத்தை துஷ்பிரயோகம் செய்துள்ளார் என்றார்.


வெ. 350,000 மதிப்பிலான 5 கிலோ கிராம் ஷாபு ரக போதைப்பொருள்!

பேர்ட்ஸ் நெஸ்ட் வித் ரோக் சுகர் மற்றும் இம்பல்ஸ் சீலெர் என அடையாளமிடப்பட்ட இரு பொட்டலங்களுடன் கோலாலம்பூரிலிருந்து வந்த ஆடவர் தாவாவ் விமான நிலையத்தில் கைது செய்யப்பட்டார். அவர் கொண்டு வந்திருந்த பெட்டிகளைப் பரிசேதித்ததில் அவற்றில் வெ. 350,000 மதிப்பிலான 5 கிலோ கிராம் ஷாபு ரக போதைப்பொருள் இருந்தது கண்டறியப்பட்டது. கடந்த வெள் ளிக்கிழமை காலை 10.45 மணிய ளவில் சிலாங்கூரிலிருந்து வந்த சைபர் கேஃபேயின் உரிமை யாளருக்குச் சொந்தமான சூட்கே ஸில் அந்தப் பொட்டலங்கள் இருந்துள்ளன. அந்த ஆடவரின் வருகையை அறிந்த காவல்துறைக் குழு, விமான நிலையத்திலேயே சுற்றி வளைத்துப் பிடித் ததாகவும் அவர் போதைப்பொருள் விநியோகிப் பாளராக இருக்கலாம் என நம்பப் படுவதாகவும் தாவாவ் காவல் துறையின் தலைவர் அஸிஸ் டெண்ட் கமிஷனர் ஃபாட்ஜில் தெரிவித்தார். இரு பொட்டலங்களும் அலு மினிய மற்றும் கார்பன் காகி தங்க ளால் சுற்றப்பட்டிருந்த தாகவும் அவற்றில் ஷாபு போதைப் பொருள் இருந்தது கண்டறியப் பட்டதாகவும் அவர் குறிப்பிட்டார். இதனிடையே, கைது செய்ய ப்பட்ட ஆடவர் மீது ஏற்கெனவே இரு குற்றப் பதிவுகளும் இருப் பதும் விசாரணயில் தெரியவந்துள்ளது. விசார ணையின் பொரு ட்டு 7 நாட்களுக்குத் தடுப்புக் காவலில் வைக்கப்பட்டுள்ளார். கடந்த 12 மாதங்களில் தீபகற்ப மலேசியாவிலிருந்து சபா விற்கு போதைப்பொருள் கொண்டு வருவதற்கு மேற் கொள்ளப்பட்ட பல முயற்சிகளை மாநில காவல்துறையும் சுங்கத்துறையும் கண்டறிந்துள்ளன.


காங்கோ நாட்டின் ஏரியில் படகு கவிழ்ந்து  30 பேர் மரணம்

கின்ஷாசா,

மத்திய ஆப்பிரிக்க நாடுகளில் ஒன்றான காங்கோ நாட்டின் ஏரியில் படகு கவிழ்ந்து 30 பேர் சம்பவ இடத்திலேயே பரிதாபமாக உயிர் இழந்தனர். மேலும் 200க்கும் மேற்பட்டோர் மாயமாகி உள்ளனர்.மத்திய ஆப்பிரிக்க நாடுகளில் ஒன்றான காங்கோ நாட்டின் மேற்கு பகுதியில் உள்ள மாய் நேடம்போ மாகாணத்தின் தலைநகர் இனான்கோவில் மிகப்பெரிய ஏரி ஒன்று உள்ளது.

இனான்கோவில் சாலை வசதிகள் சரிவர இல்லாததால் பெரும்பாலான மக்கள் படகு போக்குவரத்தையே பிரதானமாகக் கொண்டுள்ளனர்.இந்த நிலையில், கடந்த சனிக்கிழமை இரவு இந்த ஏரியில் 300க்கும் மேற்பட்ட பயணிகளுடன் படகு ஒன்று சென்றுகொண்டிருந்தது. இந்த படகில் 183 பேர் மட்டுமே அமர்ந்துசெல்ல அனுமதி உள்ள நிலையில், அளவுக்கு அதிகமான பயணிகளோடு, சரக்குகளையும் ஏற்றி சென்றுள்ளனர்.

இதனால் பாரம் தாங்காமல் படகு திடீரென ஏரியில் கவிழ்ந்தது. இதில் படகில் இருந்த அனைவரும் நீரில் மூழ்கினர். இந்த கோர விபத்தில் 12 பெண்கள், 11 குழந்தைகள் உள்பட 30 பேர் சம்பவ இடத்திலேயே பரிதாபமாக உயிர் இழந்தனர். மேலும் 200-க்கும் மேற்பட்டோர் மாயமாகி உள்ளனர். அவர்களின் கதி என்ன? என்பது தெரியவில்லை.

இது குறித்து இனான்கோ நகர மேயர் சைமன் எம்பவோ வெம்பா கூறுகையில், படகு விபத்தில் பலியானதாகக் கூறப்படும் எண்ணிக்கை தற்காலிகமானதுதான். இது மேலும் அதிகரிக்கக்கூடும். பயணிகளின் சரியான எண்ணிக்கையையும் தெரிந்துகொள்வது தற்போது கடினமாக உள்ளது. எனினும் மாயமானவர்களை மீட்கும் முயற்சிகள் தொடர்ந்து நடக்கிறது என கூறினார்.


சீனியின் அபாயம் குறித்து பிள்ளைகளுக்கு போதிப்பீர்

பெட்டாலிங் ஜெயா, சீனி உட்கொள்வதால் ஏற்படக் கூடிய அபாய நோய்கள் குறித்து இளம் வயதிலேயே பிள்ளைகளுக்கு போதிக்கும்படி பெற்றோர்களையும் ஆசிரியர் களையும் மலேசிய மருத்துவர் சங்கம் (எம்எம்ஏ) கேட்டுக் கொண்டிருக்கிறது. சிகரெட் பாக்கெட்டுகளில் எழுதப்பட்டிருக்கும் எச்சரிக்கை வாசகங்களைப் போல், சீனியின் அபாயங்கள் குறித்தும் பிள்ளைகளுக்கு எச்சரிக்கை விடுக்கும் வகையில் மிட்டாய் பாக்கெட்டுகளில் வாசகங்களை பொறிக்கும்படி பிரிட்டனில் உள்ள டாக்டர்களும் பல் மருத்துவர்களும் கேட்டுக் கொண்டிருப்பதாக கடந்த செவ்வாய்க்கிழமை ஒரு பிரிட்டிஷ் பத்திரிகையில் செய்தி வெளியானதைத் தொடர்ந்து எம்எம்ஏ இந்த அறிவுரையை வழங்கி இருக்கிறது. உடல் பருமத்திற்கும் பல் சொத்தைக்கும் சீனி காரணமாக விளங்க முடியும் என்ற வாசகங் களோடு சொத்தைப் பல், குண்டான பிள்ளைகள் இடம் பெற்ற படங்களும் மிட்டாய் தாள்களின் முன் பகுதியில் பொறிக்கப்பட்டு இருக்க வேண்டும் என்று தி டெய்லி மெயில் கூறிற்று. எனினும், இம்மாதிரியான வாச கங்கள் புகைப்பவர்களை தடுத்து நிறுத்துவதில் வெற்றி பெறவில்லை என்பது நிரூபிக்கப்பட்டு இருப்பதாக எம்எம்ஏ தலைவர் டாக்டர் ரவீந்திரன் ஆர் நாயுடு கூறினார்.


உலகின் முதல் முழுமையான உடல் உறுப்பு வளர்த்து சாதனை

ஆங்கிலத்தில் தைமஸ் என்று அழைக்கப்படும் கழுத்துக்கணையம் என்பது உடலின் முக்கிய உறுப்பு. மனிதர்களுக்கு இது இதயத்துக்கு மேலே கழுத்துப்பகுதிக்கு கீழே அமைந்திருக்கும். இரண்டு பிரிவாக இருக்கும் இந்த கழுத்துக்கணையம் மனிதர்களின் ஆரோக்கியத்துக்கு மிகவும் அவசியமானது. காரணம் இந்த கழுத்துக்கணையத்தில் தான் மனிதர்களின் நோய் எதிர்ப்புத்தன்மைக்கு மிக மிக அவசியமான டி செல்கள் முதிர்ச்சியடைந்து ஒட்டுமொத்த உடலுக்கும் பரவுகின்றன. இந்த டி செல்கள் தான் மனித உடலின் நோய் எதிர்ப்பு சக்திக்கான அடிப்படை கவசமாக செயற்பட்டு, மனித உடலுக்குள் புகமுயலும் எல்லாவிதமான நோய்க்கிருமிகளையும் தடுத்து தாக்கி அழிக்கின்றன.

இப்படிப்பட்ட கழுத்துக்கணையத்தைத்தான் தற்போது ஸ்காட்லாந்தின் எடின்பர்க் பல்கலைக்கழக விஞ்ஞானிகள் ஒரு விலங்கின் உடலுக்குள் செயற்கையாக உருவாக்கியிருக்கிறார்கள். முதல்கட்டமாக எலியின் கருப்பையில் இருக்கும் சிசுவின் உயிர்க்கலன்களை பிரித்தெடுத்த விஞ்ஞானிகள், அவற்றை தைமஸ் எனப்படும் கழுத்துக்கணையத்தில் இருக்கும் உயிர்க்கலன்களைப்போல மாற்றி அமைத்தார்கள். இந்த உயிர்க்கலன்களுடன் கழுத்துக்கணையத்தில் இருக்கும் மற்ற துணை உயிர்க்கலன்களுடன் இணைத்து, இந்த எல்லா உயிர்க்கலன்களையும் மீண்டும் எலியின் உள்ளே கொண்டுபோய் பதிய வைத்தனர்.


சவூதி அரேபியாவுக்குச் செவிலியர்கள், மருத்துவப் பணியாளர்கள் தேவை

சவூதி அரேபிய அரசு நடத்தும் மருத்துவமனைகளில் பணிபுரிவதற்கு அனுபவம் வாய்ந்த பெண் செவிலியர்களும் பல்வேறு மருத்துவப் பணியாளர்களும் தேவைப்படுகின்றனர்.

இது தொடர்பாகத் தமிழக அரசின் அயல்நாட்டு வேலைவாய்ப்பு நிறுவனம் விடுத்துள்ள அறிவிப்பில் கூறியிருப்பதாவது-

சவூதி அரேபிய சுகாதார அமைச்சகத்திற்கு உட்பட்ட கிங் சவுத் மெடிகல் சிட்டி அரசு மருத்துவமனைகளில் பணிபுரிவதற்கு பிஎஸ்சி தேர்ச்சியுடன் மூன்று வருட அனுபவம் பெற்ற அவசரப் பிரிவு (Emergency)  மற்றும் தீவிர கண்காணிப்பு பிரிவில் (ICU)அனுபவத்துடன் 35 வயதிற்குட்பட்ட பெண் செவிலியர்கள், பிஎஸ்சி/டிப்ளமோ தேர்ச்சியுடன் மூன்று வருட பணி அனுபவம் பெற்ற பயோஸ்டேடிஸ்டியன்கள் (Biostatistician), எகோ டெக்னிசியன்கள் (Echo Technicians)  மற்றும் தரக் கட்டுப்பாடு பணியாளர்களுக்கான (Quality Control) நேர்முகத் தேர்வு 28.11.2014 முதல் 30.11.2014 வரை புதுடில்லியில் நடைபெற உள்ளது.

தேர்ந்தெடுக்கப்படுவர்களுக்கு தகுதி மற்றும் அனுபவத்திற்கேற்ப ஊதியத்துடன் இதர சலுகைகள் வழங்கப்படும்.


வெடிகுண்டா? 3 மலேசிய விமானங்களில் கடும் சோதனை

மும்பை, ஜன. 12- கோலாலம்பூருக்கு புறப்பட தயார் நிலையில் இருந்த மூன்று மலேசிய விமானங்களில் வெடிகுண்டு இருப்பதாக இந்தியாவின் மத்திய புலனாய்வுப்பிரிவிலிருந்து ( சி.பி.ஐ.) கிடைக்கப்பட்ட உளவுத் தகவலை தொடர்ந்து கடந்த திங்கட்கிழமை இரவு மும்பை சத்திரபதி சிவாஜி அனைத்துலக விமான நிலையம் மிகுந்த பரபரப்புக்கு ஆளானது. அந்தமூன்று மலேசிய விமானங்களிலும் இருந்த 400 க்கும் மேற்பட்ட பயணிகளை காப்பாற்றுவதற்காக மோப்ப நாய்களுடன் அதிரடியாக சோதனையில் இறங்கியது இந்தியாவின் வெடிகுண்டு செயலிழப்பு மின்னல் பிரிவு. இதனால் பயணிகள் பெரும் அதிர்ச்சிக்குள்ளானதுடன், அந்த மூன்று விமானங்களிலும் சுமார் 6 மணி நேரம் இடைவிடாது சோதனை நடத்தப்பட்டது. இதனால் அந்த விமானங்கள் மிகுந்த காலதாமதத்துடன் மறுநாள் செவ்வாய்க்கிழமை காலையில் மும்பையிலிருந்து கோலாலம்பூருக்கு புறப்பட அனுமதிக்கப்பட்டன. மலேசிய ஏர்லைன்ஸிற்கு சொந்தமான இரண்டு விமானங்களும் மலிண்டோ ஏர் நிறுவனத்திற்கு சொந்தமான ஒரு விமானமும் இதில் சம்பந்தப்பட்டு இருந்ததாக டைம்ஸ் ஆஃப் இந்தியா செய்தி நிறுவனம் தெரிவித்தது. மும்பை விமான நிலையத்திலிருந்து கோலாலம்பூருக்கு புறப்படவிருந்த மலேசிய விமானத்தில் வெடிகுண்டு இருப்பதாக தகவல் பெறப்பட்டதை தொடர்ந்து திங்கட்கிழமை இரவு அந்த மூன்று விமானங்களும் புறப்பாடுலிருந்து தடுத்து நிறுத்தப்பட்டன. இந்திய புலனாய்வு பிரிவு ( சி.பி.ஐ.), இந்திய உளவுத்துறை மற்றும் விமான பாதுகாப்பு சேவைப்பிரிவு ஆகிய மூன்று பிரிவுகளும் ஒரே சமயத்தில் வெடிகுண்டு தொடர்பான தகவலை கொண்டு இருந்ததால் அந்த மூன்று விமானங்களிலிருந்தும் 400 க்கும் மேற்பட்ட பயணிகள் உடனடியாக விமானத்திலிருந்து வெளியேற்றப்பட்டு, மறுபடியும் பாதுகாப்பு சோதனைக்கு உட்படுத்தப்பட்டனர். அதேவேளையில் அந்த மூன்று விமானங்களிலும் இருந்த 500க்கும் மேற்பட்ட பயணப்பெட்டிகள் மறுபடியும் கடும் சோதனைக்கு உட்படுத்தப்பட்டன. பயணப்பெட்டிகளுக்குள் இருந்த பொருள்கள், மதுபான போத்தல்கள், கைப்பைகள், உணவுப்பொருள்கள் என பயணிகள் வைத்திருந்த மற்றும் விமான சரக்கு பிரிவுக்குள் அனுப்பப்பட்ட ஒவ்வொரு பொருளும் மிகவும் நுணுக்கமாக ஆராயப்பட்டன. கோலாலம்பூரை நோக்கி இரவு 11.15 மணியளவில் 140 பயணிகளுடன் புறப்படவிருந்த மலிண்டோ ஏர் விமானம் ஓ.டி. 216, இரவு 11.25 மணிக்கு 158 பயணிகளுடன் புறப்படவிருந்த மலேசிய ஏர்லைன்ஸில் எம்.எச். 195 விமானம், அதிகாலை 2 மணிக்கு 145 பயணிகளுடன் புறப்படவிருந்த மலேசிய ஏர்லைன்ஸின் எம்.எச். 187 விமானம் ஆகியவற்றில் இருந்த பயணிகளிடம் விமானத்தில் வெடிகுண்டு இருப்பதாக சந்தேகத்திற்கு இடமான தகவலை தாங்கள் பெற்று இருப்பதாக அதிகாரிகள் அறிவித்தனர் என்று அந்த பத்திரிகை செய்தி கூறியது. இதனை கேட்ட பயணிகள் அதிர்ச்சிக்குள்ளாகினர்; பதற்றப்பட்டனர். ஆனால், பாதுகாப்புக்காக இந்த சோதனை மேற்கொள்ளப்படவிருப்பதாக தெரிவிக்கப்பட்டதை தொடர்ந்து பயணிகளே தாங்களாகவே முன்வந்து பாதுகாப்பு சோதனைக்கு உட்பட்டார்கள் என்று விமான நிலைய பொறுப்பாளர்கள் தெரிவித்தனர். இந்த அதிரடி சோதனை இரவு 10 மணி முதல் தொடங்கி மறுநாள்காலை 6.23 வரையில் நடைபெற்றது. எந்தவொரு சந்தேகத்திற்குரிய பொருளையும் கண்டுபிடிக்கப்படவில்லை. பின்னர் வெடிகுண்டு செயலிழப்பு மின்னல் பிரிவினர் இது வெடிகுண்டு புரளி என்று முடிவுக்கு வந்தனர். அதன்பின்னரே பயணிகள் அனைவரும் நிம்மதி பெருமூச்சு விட்டனர். பிறகு அந்த மூன்று மலேசிய விமானங்களும் கோலாலம்பூருக்கு புறப்படுவதற்கு அனுமதிக்கப்பட்டன. ஏர் மலிண்டோ விமானம் செவ்வாய்க்கிழமை காலை 11.20 மணிக்கும், எம்.எச். 195 விமானம் காலை 11.35 மணிக்கும், எம்.எச். 187 விமானம் பிற்பகல் 1.56 மணிக்கும் கோலாலம்பூர் அனைத்துலக விமான நிலையத்தில் தரையிறங்கின. அண்மையில் இரண்டு விமான நிலையங்களில் நடத்தப்பட்ட வெடிகுண்டு தாக்குதல் சம்பவங்களைத் தொடர்ந்து பயணிகளின் பாதுகாப்பை உறுதி செய்ய வேண்டிய நிலையில் விமான நிலையங்கள் இருப்பதாக அதிகாரிகள் தெரிவித்தனர். கடந்த ஆண்டு மார்ச் மாதம் பெல்ஜியம், புருசெல்ஸ் விமான நிலையத்தில் இரண்டு வெடிகுண்டு தாக்குதல் சம்பவங்கள் அந்த நாட்டை உலுக்கின. அதேபோன்று கடந்த ஆண்டு ஜூன் மாதம் துருக்கி இஸ்தான்புல் விமான நிலையத்தை குறி வைத்து வெடிகுண்டு தாக்குதல் நடத்தப்பட்டது.


தமிழ்க்கல்வி 200 ஆண்டு என்ற பெயரில் அரச பணத்தில் சுற்றுலாவா?

மலேசியாவில் தமிழ்க் கல்வியின் வரலாறு  200 ஆண்டுகள் விழாவை அரசு நிதியில் கொண்டாடிய கல்வி அமைச்சின் குழு ஒன்று  இப் போது தமிழ் நாட் டிலும் போய் கொண்டாடப் போவதாக கல்வியாளர் மன்னன், மன்னன் முகநூலில் வெளியிட்டுள்ள தகவலின் வழி அம்பலத்திற்கு வந்துள்ளது.

மலேசியாவில் வெறும் 350 பேரை வைத்துக் கொண்டு பிரதமர் முன்னிலையில் 200 ஆண்டு விழாவைக் கொண்டாடியக் குழு தமிழகம் சென்று அரசு பணத்தில் கூத்தடிக்கப் போகிறதா என மலேசியத் தமிழ் மணிமன்றத்தின் தேசியத் தலைவரும் மலேசியத் தமிழ்க் காப்பகத்தின் தேசியத் தலைவருமான சு.வை.லிங்கம் கேள்வி எழுப்பியுள்ளார்.

மலேசியாவில் இரு மொழிக் கல்விக் கொள்கை (டி.எல்.பி.)யைக் கொண்டு வந்து தமிழை அழிக்க முனையும் துணைக்கல்வி அமைச்சர் பி.கமலநாதன் தலைமையில் தமிழகத்திற்கு சென்று ஒப்பந்தம்  செய்யப் போகிறார்களாம். அப்படி என்ன சாதிக்கப் போகிறார்கள்.

Read More: MALAYSIA NANBAN NEWS PAPER ON 16.9.2017


அரசியலுக்கு வந்தார் ரஜினி

சென்னை,

நடிகர் ரஜினிகாந்த் ரசிகர்கள் முன்னிலையில் பேசியபோது, நான் அரசிய லுக்கு வருவது காலத்தின் கட்டாயம் என பாபா முத்தி ரையைக் காட்டி அறிவித் துள்ளார். தமிழக அரசி யலில் களமிறங்குவதை அதிகாரப்பூர்வமாக, ரசிகர்கள் மத்தியில் நடிகர் ரஜினிகாந்த் அறிவித்தார்.

தமிழக அரசியலில் பெரும் மாற்றத்தை ஏற்படுத்தும் முடிவை அறிவித்துள்ள ரஜினிகாந்த் தனது அரசியல் கட்சி, கொள்கை, தனது தாரக மந்திரம் உள்ளிட்டவற்றை அறிவித்துள்ளார். ராகவேந்திரா மண்டபத்தில் ரசிகர்கள் மத்தியில் அரசியல் அறிவிப்பை அறிவித்த ரஜினிகாந்த் பேசியதாவது, என்னை வாழவைத்த தெவங்களான தமிழக மக்களுக்கு, எதையும் செய முயற்சிக்காதது எனது குற்ற உணர்வு சாகும் வரை இருக்கும். அரசியல் ரொம்ப கெட்டு போயுள்ளதால் அனைத்தையும் மாற்ற வேண்டும்; எல்லாவற்றையம் மாற்ற வேண்டும். அரசியல் மாற்றத்திற்கான நேரம் வந்துவிட்டது.

Read More: Malaysia Nanban News paper on 1.1.2017


அந்நியத் தொழிளாளர் கைது  உடனடியாக நிறுத்த தெனாகானித்தா கோரிக்கை

கோலாலம்பூர்,

ஆவணங்கள் இல்லாத அந்நியத் தொழிலாளர்களுக்கு எதிரான கைது நடவடிக்கைகளை நிறுத்த வேண்டும் என தெனாகானித்தா கோரிக்கை விடுத்துள்ளது. இந்தப் பிரச்சினைக்கான அடிப்படைக் காரணம் என்ன என்பதை  முதலில் ஆராயவேண்டும். இந்தப் பிரச்சினை எப்படி உருவானது என்று வினவிய அதன் நிர்வாக இயக்குநர் கிளேரின் தாஸ், மனிதக் கடத்தல்கள் உள்ளிட்ட அம்சங்கள் மீதான சட்டங்களை அமல்படுத்தத் தவறிவிட்ட அரசாங்க அமலாக நிறு வனங்களின் செயல்பாட்டினால் தான் இது ஏற்பட்டது என்று தெரிவித்தார்.

Read More: Malaysia Nanban Tamil Daily on 16.7.2018


Aspirasi #KeluargaMalaysia கடைப்பிடிக்க வேண்டிய விதிமுறைகள்

கோலாலம்பூர், டிச. 6 -

அரசாங்கத்தின் 100 நாள் Aspirasi #Keluarga Malaysia எனும் நிகழ்ச்சி மிகவும் பிரமாண்டமான வகையில் இம்மாதம் 9 ஆம் தேதி தொடங்கி 12 ஆம் தேதி வரையில் கோலாலம்பூர் மாநாட்டு மையத்தில் நடைபெறவிருப்பதை முன்னிட்டு பொதுமக்கள் கடைப்பிடிக்க வேண்டிய எஸ்.ஓ.பி. விதிமுறைகள் வெளியிடப்பட்டுள்ளன.

இந்நிகழ்ச்சி அந்நான்கு நாட்களுக்கும் காலை 9.00 மணி தொடக்கம் இரவு 10.00 மணி வரையில் நடைபெறும்.  மலேசியக் குடும்பதினர் அனைவரும் திரளாகக் கலந்து கொள்ள அழைக்கப்படுகின்றனர்.

எஸ்.ஓ.பி.விதிமுறைகள் கீழ்வருமாறு:

* ஒவ்வொரு முறையும் முகக்கவரி அணிந்திருப்பதை உறுதி செய்ய வேண்டும்.

* நுழைவாயிலில் கடைப்பிடிக்க வேண்டியவை:

    - மை செஜாத்ரா செயலியைக் கொண்டு ஸ்கேன் செய்ய வேண்டும்;

    - முழுமையான (இரு முறை)  தடுப்பூசியைப் பெற்றிருக்க வேண்டும்;

    - உடல் உஷ்ண அளவை எடுக்க வேண்டும்;

    - கைத்தூய்மியைப் பயன்படுத்த வேண்டும் மற்றும்

     - நுழைவாயிலில் கிருமி நாசினி தெளித்துக்கொள்ள வேண்டும்.

* சமூக இடைவெளியைக் கட்டாயம் கடைப்பிடிக்க வேண்டும். பணியில் ஈடுபட்டிருக்கும் சுகாதார அதிகாரி இது பற்றி உங்களுக்கு நினைவுறுத்துவார்.

* ஒவ்வொரு நாளும் நிகழ்ச்சிகள் முடிவடைந்ததும்  இரவு 11.00 மணிக்கு மலேசிய தீயணைப்பு மற்றும் மீட்புப் படையினர் மண்டபத்தில் கிருமி நாசினி தெளிக்கும் பணியில் ஈடுபடுவர்.

* தனிமைப்படுத்துவதற்கான அறையும் அவசர சிகிச்சைக்கான அறையும் தயார் நிலையில் இருக்கும். சுகாதாரப் பணியாளர் அமர்த்தப்படுவார்.

* எஸ்.ஓ.பி. விதிமுறைகளைக் கடைப்பிடிப்பது பற்றி அவ்வப்போது அறிவிப்புகள் செய்த வண்ணம் இருக்கும்.

* அனைத்து பணியாளர்களுக்கும் உணவு பாக்கெட்டுகள் தயார் செய்யப்படும்.


கனா விமர்சனம்

சமுதாய சிந்தனையுடன் படம் எடுத்திருக்கும் இயக்குநர் அருண்ராஜா காமராசுவை முதலில் பாராட்ட வேண்டும். கிரிக்கெட் விளையாட்டையும் விவ சாயத்தையும் வைத்து இந்தப் படத்தின் மூலம் நாட்டு மக்களுக்கு ஒரு பாடம் நடத்தியிருக்கிறார் இயக்குநர். விவசாய குடும்பத்தில் பிறந்த பெண் ஒருத்தி இந்திய நாட்டிற்கு பெருமை சேர்க்கும் விதமாக படத்தை நகரத்திருக்கும் விதம் அபாரம்.

காவிரிக் கரையோரம் விவசாயம் செய்யும் விவசாயி சத்தியராஜ். அவரது மகள் ஐஸ்வரியா ராஜேஷ். சத்தியராஜிற்கு விவசாயம் ஒரு கண் என்றால் மறு கண் கிரிக்கெட். சிறுவயது முதலே தனது மகளுடன் சேர்ந்து தொலைக்காட்சியில் கிரிக்கெட் விளையாட்டை கண்டு ரசிக்கிறார். ஒருமுறை கிரிக்கெட் போட்டியில் இந்தியா தோற்றுவிடுகிறது. இந்தியா தோற்றுவிட்டதே என்று சத்தியராஜ் அழுகிறார்.

இதைப்பார்த்த சிறுமியாக இருக்கும் ஐஸ்வர்யா ராஜேஷ், "நான் கிரிக்கெட் விளையாடி இந்தியாவை வெற்றி பெற வைப்பேன், அதைப்பார்த்து எனது அப்பா சிரிக்க  வேண்டும் என்று சபதம் எடுக்கிறார். அதனால் ஆண்கள் படிக்கும் பள்ளிக்கூடத்திற்கு சென்று அங்கு கிரிக்கெட் விளையாடும் சிறுவர்க ளோடு சேர்ந்து ஐஸ்வர்யாவும் கிரிக்கெட் விளையாடுகிறார். படிப்பில் கவனம் செலுத்துவது இல்லை. கிரிக்கெட்டில் இந்தியாவை வெற்றி பெறச்செய்து அப்பாவை மகிழ்ச்சியில் ஆழ்த்த வேண்டும் என்று சிறுவயதில் எடுத்த சபதம் ஒன்றுதான் அவரது மனதில் ஆழமாக பதிந்திருக்கிறது. பெரியவளானதும் ஆண்களோடு கிரிக்கெட் விளையாடுவதை அவரது அம்மா எதிர்ககிறார். ஆனால் அப்பா சத்தியராஜ் ஆதரிக்கிறார். பல எதிர்ப்புகளுக்கிடையே கிரிக்கெட் வீராங்கனையாக மாறுகிறார் ஐஸ்வரியா.

எந்தத்துறையை எடுத்தாலும் அதில் எதிர்ப்புகள் இருக்கும் என்பதையும் அதை சமாளித்துத்தான் முன்னேற வேண்டும் என்பதையும் அழகாக சொல்லி யிருக்கிறார். சவால்களை சமாளிக்க ஆண்களைவிட பெண்கள்தான் அதிக எதிர்நீச்சல் போட வேண்டும். அவமானங்களை சந்திக்க வேண்டும். அதை யெல்லாம் தாண்டிதான் ஒரு பெண் தனது இலட்சியத்தை அடைய முடியும் என்பதை கனா திரைப்படம் கற்றுத் தருகிறது. பல கஷ்டங்களையும் எதிர்ப்பு களையும் சமாளித்து இந்திய மகளிர் கிரிக்கெட் அணியில் இடம்பிடிக்கிறார் ஐஸ்வர்யா.

கிரிக்கெட், விவசாயம் என்ற இரண்டு தண்டவாளத்தின் மீது பயணிக்கிறது "கனா" ரெயில்.

காவிரியில் தண்ணீர் திறந்துவிடாததால் டெல்டா பகுதி நெல் பயிர்கள் வாடி மடிங்கின்றது. இதனால் விவசாயம் இல்லாமல் உணவுக்கு விவசாயிகள் தற்கொலை செய்கிறார்கள். கடன் கொடுத்த வங்கி மேலாளர் கடன் கேட்டு வார்த்தைகளால் விவசாயிகளை மானத்தை கொலை செய்கிறார். இந்த பயிர் கருகும் நிலையை கண்டு சத்தியராஜ் கண்ணீர் சிந்துகிறார். விவசாயக் கடனுக்காக வீட்டை ஜப்தியும் செய்கிறார்கள்.

தாங்கமுடியாத வறுமையில் சத்தியராஜ் வாழ்கிறார். விவசாயிகளின் வறுமை நிலை ஆஸ்திரேலியா கிரிக்கெட் அணியுடன் போதும் இந்திய வீராங்கனை ஐஸ்வரியாவுக்கு தெரியவருகிறது. கதறி அழும் ஐஸ்வரியா நான் விளையாட முடியாது என்று கூறுகிறார். அவரை சமாதானப்படுத்தும் பயிற்சியாளர் சிவகார்த்திகேயன் ஐஸ்வரியாவை சமாதானப்படுத்தி விளையாட சம்மதிக்க வைக்கும் கட்டம் உணர்ச்சிப்பூர்வமாக உள்ளது. "ஜெயிக்கிறேன்னு சொன்னா கேட்கமாட்டாங்க... ஜெயிச்சவன் சொன்னாதான் கேட்பாங்க" என்று சொன்னதும் விளையாடி இந்தியாவை வெற்றிபெற செய்கிறார் ஐஸ்வரியா. ஜெயித்ததும் இந்தியாவின் ஆட்சியாளர்களைப் பார்த்து கேட்கிறார் "இந்திய கிரிக்கெட்டை காப்பாற்ற நாங்க 11 பேர் இருக்கோம்... ஆனா இந்தியாவில் விவசாயத்த காப்பாற்ற யார் இருக்கா", இந்த கட்டத்தில் ஆட்சியாளர்களை தலைகுனிய வைத்துவிட்டார் இயக்குநர்.

கனா ஒவ்வொரு இந்தியனின் தூக்கத்திலும் வரவேண்டும்.


சென்னை சில்க்ஸ் கட்டடம் முழுவதும் இடிக்கப்படும்! ஆய்வுக்குப் பின்னர் அமைச்சர் தகவல்

'சென்னை சில்க்ஸ் கட்டடத்தில் தீ முழுவதுமாக அணைக்கப்பட்ட பிறகு, அரசின் சார்பில் கட்டடம் இடிக்கப்படும்' என்று வருவாய்த்துறை அமைச்சர் ஆர்.பி.உதயகுமார் தெரிவித்தார். சென்னை உஸ்மான் சாலையில் உள்ள சென்னை சில்க்ஸ் துணிக்கடையில், நேற்று அதிகாலை 4 மணிக்கு தீவிபத்து ஏற்பட்டது. தரைதளத்தில் பற்றி எரிந்த தீ, 7 மாடிகளுக்கும் மளமளவெனப் பரவியது. தீயணைப்பு வீரர்கள் தீயை அணைக்கப் போராடிவருகின்றனர். இன்று அதிகாலை 3.30 மணி அள வில், 7-வது மாடி முதல் 2-வது மாடி வரை கட்டடம் இடிந்துவிழுந்தது. தொடர்ந்து தீ எரிந்துவருகிறது. இந்தத் தீ விபத்தில், எந்த உயிரிழப்பும் ஏற்பட வில்லை. கட்டடத்தை அமைச்சர்கள் தொடர்ந்து ஆய்வுசெய்துவருகின்றனர். அசம்பாவிதம் நேரலாம் என் பதால், பொதுமக்கள் சென்னை சில்க்ஸ் கட்டடம் உள்ள பகுதிகளுக்கு வர தடை விதிக்கப்பட்டது. 'கட்டடம் இடிந்து விழுவதால், குடியிருப்புவாசிகள் மீண்டும் வீடுகளுக்குத் திரும்ப வேண்டாம்' என்று காவல்துறை கேட்டுக்கொண்டுள்ளது. நேற்று, புகை மூட்டத்தால் பெரும்பாலான குடியிருப்புவாசிகள் வீட்டைவிட்டு வெளியேற்றப்பட்டனர். இன்று அதிகாலை, 6 மாடிகள் இடிந்துவிழுந்ததைத் தொடர்ந்து, வருவாய்த்துறை அமைச்சர் ஆர்.பி.உதயகுமார், இன்று காலை கட்டடத்தை ஆய்வு செய்தார். பின்னர் செய்தியாளர்களிடம் பேசிய அவர், சென்னை சில்க்ஸ் கட்டடத்தை இடிப்பதுகுறித்து ஆராய, 5 பேர் கொண்டு குழு அமைக்கப் பட்டுள்ளது. பொதுப்பணித்துறை தலைமைப் பொறியாளர் ஜெய்சிங் தலைமையில் அமைக்கப்பட்டுள்ள குழு ஆலோசனைசெய்து, கட்டடத்தை இடிக்க முடிவுசெய்யப்படும். அமைச்சர்கள், அதிகாரிகளின் நேரடிப் பார்வையில் தீயை அணைக்கும் பணி நடைபெற்றுவருகிறது. உணவு தண்ணீர்கூட உட்கொள்ளாமல், தீயணைப்பு வீரர்கள் தொடர்ந்து தீயை அணைக்கப் போராடிவருகின்றனர். தீயணைப்பு வீரர்களுக்குத் தேவையான உபகரணங்கள் உடனுக்குடன் வழங்கப்படுகிறது. உஸ்மான் சாலை, பாதுகாப்பு வளையத்துக்குள் கொண்டுவரப்பட்டதால், உயிர்ச்சேதம் தவிர்க்கப்பட்டது. கட்டடத்தின் தூண்கள் பலமாக இருக்கின்றன. சுவர்கள் மட்டுமே பலவீனமடைந்துள்ளன. தீ முழுவதுமாக அணைக்கப்பட்ட பிறகு, கட்டடத்தை அகற்ற அரசு சார்பில் நடவடிக்கை எடுக்கப்படும். அருகாமையில் உள்ள கடைகள், வீடுகளுக்கு சேதாரம் இல்லாமல் தீ விபத்துக்குள்ளான கட்டடம் அகற்றப்படும். சென்னை சில்க்ஸ் கட்டப்பட்டதில் விதிமீறல் உள்ளதா என்பது குறித்து ஆய்வு நடத்தப்படும். கட்டடத்தை இடிக்க ஐஐடி நிபுணர்களின் ஆசோசனை கேட்கப்பட்டுள்ளது" என்று கூறினார்.


போர்க்குற்றத்தில் ஈடுபட்டதாகக் குற்றச்சாட்டு எத்தகைய விசாரணையையும் சந்திக்கத் தயார்

கொழும்பு, மார்ச் 20-

போர்க்குற்றத்தில் ஈடுபட்டதாக எழுந்த குற்றச்சாட்டு மீதான எத்தகைய விசாரணையையும் சந்திக்கத் தயார் என இலங்கை ராணுவ தளபதி மகேஷ் சேனநாயகா வெலிகாமா கூறியுள்ளார். கடந்த 2009ஆம் ஆண்டு  விடுதலைப் புலிகளுடனான இறுதிக்கட்ட போரில் அப்பாவி தமிழர்களைக் கொன்று போர்க்குற்றத்தில் ஈடுபட்டதாக இலங்கை ராணுவம் மீது குற்றம் சாட்டப்படுகிறது. இதுதொடர்பாக சர்வதேச விசாரணை நடத்தப்பட வேண்டும் என்று ஐ.நா. மனித உரிமை ஆணையத்தில் தீர்மானம் நிறைவேற்றப்பட்டது.

இந்த நிலையில், இலங்கை ராணுவ தளபதி மகேஷ் சேனநாயகா வெலிகாமா நகரில் நிருபர்களுக்கு பேட்டி அளித்தார். அப்போது அவர் கூறியதாவது:-

எத்தகைய விசாரணையையும் சந்திக்கத் தயாராக இருக்கிறோம். அதற்கு நாங்கள் அச்சப்படவில்லை. ஏனென்றால் நாங்கள் எந்தக் குற்றமும் செய்ய வில்லை. சர்வதேச விசாரணை தேவையில்லை. நமது நீதித்துறையே விசாரணை நடத்தலாம். அப்பாவி மக்கள் உயிரிழப்பு இல்லாமல் எந்த போரும் நடக்காது. இது கடினமான உண்மை. அதற்காக நாங்கள் அப்பாவி மக்களைக் கொன்றோம் என்று அர்த்தம் அல்ல. பழையதை தோண்டாதீர்கள். கடந்த 10 ஆண்டுகளில் நாங்கள் செய்த ஆக்கப்பூர்வ செயல்களை பாருங்கள் எனக் கூறினார்.


அன்வார் பிரதமராக வருவதை ஆதரிப்பேன்

கோலாலம்பூர், டத்தோஸ்ரீ அன்வார் இப்ராஹிம் சிறைத் தண்டனையிலிருந்து விடுவிக்கப்பட வேண்டும். அவர் மறுபடியும் தீவிர அரசியலில் பிரவேசிக்க வேண்டும். அவர் நாட்டின் பிரதமராக வருவதை ஆதரிப்பேன் என்று அன்வாரின் பரம வைரியாக கருதப்பட்ட முன்னாள் பிரதமர் துன் டாக்டர் மகாதீர் முகமட் நேற்று அதிரடியாக அறிவித்துள்ளார். முன்னாள் துணைப் பிரதமரான டத்தோஸ்ரீ அன்வாரை சிறையில் தள்ளியிருக்கும் நீதிமன்ற முடிவானது அரசாங்கத்தின் செல்வாக்கின் பேரில் செய்யப் பட்டதாகும் என்று டாக்டர் மகாதீர் குற்றஞ்சாட்டினார். அவர் சிறையிலிருந்து விடுவிக்கப்பட வேண்டும். அவருக்கு எதிராக நடைபெற்ற வழக்கில் நியாயமான அணுகுமுறை கடைப்பிடிக்கப்பட வில்லை. அதன் காரணமாகவே அவர் சிறைக்கு தள்ளப்பட்டார். அடுத்து வரக்கூடிய அரசாங்கம் சிறையில் இருக்கும் அன்வாருக்கு முழு மன்னிப்பு கோரி மாமன் னருக்கு விண்ணப்பிக்க வேண்டும். அதன்மூலம் அவர் மறுபடியும் தீவிர அரசியலில் பிரவேசிக்க முடியும். இதன் வாயிலாக அவரை நான் பிரதமராக கொண்டு வர முடியும் என்று பிரிட்டன் நாட்டின் முன்னணி நாளேடான 'த கார்டியன் டுடே'விற்கு அளித்த சிறப்புப் பேட்டியில் பெர்சத்துக் கட்சியின் தலைவரான மகாதீர் இதனை தெரிவித்தார். அவர் மறுபடியும் அரசியலில் பிரவேசிக்க வேண்டும் பிரதமராக வரவேண்டும் என்பதில் எனக்கு எந்த ஓர் ஆட்சேபனையும் இல்லை என்று அவர் குறிப்பிட்டார்.ஓரினப் புணர்ச்சி செயல் மற்றும் அதிகாரத்தை துஷ்பிரயோகம் செய்ததாகக் கூறி டத்தோஸ்ரீ அன்வார் இப்ராஹிமை கடந்த 1998ஆம் ஆண்டு அம்னோவிலிருந்தும் துணைப் பிரதமர் பதவியிலிருந்தும் துன் மகாதீர் பதவி நீக்கம் செய்தார். 1981ஆம் ஆண்டு முதல் 2003ஆம் ஆண்டு வரை நாட்டின் பிரதமராக விளங்கிய டாக்டர் மகாதீர், இவ்வாண்டு முற்பகுதி யில்தான் டத்தோஸ்ரீ அன்வாரை நேரில் சந்தித்து பேசினார். தற்போது சிறையில் இருக்கும் அன்வார், அரசியல் பழிவாங்கும் படலத்தில் பலிகடா ஆகியுள்ளார். எனவே, அடுத்து அமையக் கூடிய புதிய அரசாங்கம் அவருக்கு அரச மன்னிப்பை வாங்கித் தர வேண்டும் என்று தாம் எதிர்பார்ப்பதாக துன் மகாதீர் குறிப்பிட்டார். அன்வாருக்கு எதிரான இரண்டாவது ஓரினப் புணர்ச்சி வழக்கில் அரசு தரப்பு வழக் கறிஞர் குழுவிற்கு தலைமை ஏற்ற வழக்கறிஞரான டான்ஸ்ரீ ஷாபி அப்துல்லாவிற்கு 95 லட்சம் வெள்ளி கட்டணமாக வழங்கப்பட்டதாக அண்மையில் குற்றச்சாட்டு முன் வைக்கப்பட்டது. குறிப்பாக, அன்வாரை சிறையில் தள்ள வேண்டும் என்ற நோக்கில் சட்டத்துறை அலுவலகம் சார்பாக நாட்டின் முன்னணி வழக்கறிஞரான ஷாபி அப் துல்லா அவ்வழக்கில் வாதாடினார்.கடந்த ஜூன் 9ஆம் தேதி ஷாபி அப்துல்லாவிற்கு எதிராக கூறப் பட்டுள்ள அந்த குற்றச்சாட்டுக்கு அவர் இதுவரை பதில் அளிக்க வில்லை. அந்த 95 லட்சம் வெள்ளி பணத்தை ஷாபி அப்துல்லாவிற்கு பிரதமர் டத்தோஸ்ரீ நஜீப் துன் ரசாக் வழங்கியதாக கடந்த மே 31ஆம் தேதி சரவா ரிப்போர்ட் அம்பலப் படுத்தியதாக பத்திரிகை தகவல் கள் கூறுகின்றன. அன்வார் சிறையில் தள்ளப் பட்டது அரசியல் நோக்கத்தை கொண்டது என்று மனித உரிமை கழகமும் குற்றம் சாட்டியது. அன்வாரை தமக்கு அடுத்து பிரதமராக கொண்டு வராமல் போனது தாம் செய்த மிகப் பெரிய தவறு என்று டாக்டர் மகாதீர் அந்த முன்னணி நாளேட்டிற்கு மனம் திறந்து பேசியதுடன் தன் தவற்றையும் ஒப்புக்கொண்டார்.


அன்வார் வழக்கில் ஷாபிக்கு வெ.95 லட்சம் கட்டணமா?

கோலாலம்பூர், டத்தோஸ்ரீ அன்வார் இப்ராஹிமிற்கு எதிரான ஓரின உறவு வழக்கில் அரசு தரப்புக்கு தலைமை வழக்கறிஞராக செயல்பட்ட டான்ஸ்ரீ ஷாபி அப்துல்லா விற்கு 95 லட்சம் வெள்ளியை பிரதமர் டத்தோஸ்ரீ நஜீப் துன் ரசாக் வழங்கினார் என்ற குற்றச்சாட்டு கூறப்படுகிறது. இந்தக் குற்றச்சாட்டு மத்தியில் அவ் வழக்கில் அன்வார் குற்றவாளி என்று அளிக்கப்பட்ட தீர்ப்பை தள்ளுபடி செய்யக்கோரி அன்வார் தாக்கல் செய்திருந்த வழக்கு மனுவிற்கு அரசாங்கமும் ஷாபியும் பதில் அளிக்க வேண்டும் என்று நேற்று இங்குள்ள உயர்நீதிமன்றம் அதிரடி உத்தரவை பிறப்பித் துள்ளது. அரசுத் தரப்பு மூத்த வழக்கறிஞர் முகமட் ஷாபி அப்துல்லாவுக்கு பிரதமர் டத்தோஸ்ரீ நஜீப் துன் ரசாக்கின் தனிப்பட்ட வங்கிக் கணக்கிலிருந்து வெ. 95 லட்சம் பரிமாறப்பட்டுள்ளதாகக் கூறப்படுவதையடுத்து அன்வார் மேற்கண்ட வழக்கை பதிவு செய்தார். தம் மீதான வழக்கை நியாயமான முறையில் விசாரிக்கவில்லை என்றும் பிரதமரும் ஷாபியும் வங்கிக் கணக்கு விவரங்களை வெளியிட வேண்டும் எனக் கேட்டும் அன்வார் இரு வழக்குகளை பதிவு செய்துள்ளார். இந்நிலையில் ஆகஸ்ட் 2013க்கும் மார்ச் 2014க்கும் இடைப்பட்ட காலத்தில் மேற்கொள்ளப்பட்ட வங்கி மூலமான பணப் பரிவர்த்தனை விவரங்களை வெளியிடுமாறு அம்னோ தொடர்புடைய வழக்கறிஞர் ஷாபிக்கும் உயர் நீதிமன்றம் ஆணையிட்டுள்ளது என்று வழக்கறிஞர் லத்தீபா கோயா கூறி யுள்ளார். இவ்வழக்கில் அரசாங்கம் அதன் பதிலறிக்கையை ஜூலை 12க்குள் தாக்கல் செய்ய வேண்டும்; ஷாபி ஜூலை 17க்குள் தாக்கல் செய்ய வேண்டும் என்றும் அவர் கூறியுள்ளார். நீதிபதி கமாலுடின் முகமட் சயிட் முன்பாக நடந்த ஒரு வழக்கு தொடர்பான கலந்தாய்வுக்குப் பிறகு அவர் மேற்கண்ட விவ ரங்களைக் கூறியுள்ளார்.


தென் கொரிய அதிபரை அடுத்த மாதம் சந்திக்கிறார் டிரம்ப்

வாஷிங்டன்,

அமெரிக்க அதிபர் டிரம்ப் ஜூன் மாதம் தென் கொரிய அதிபர் மூன் ஜே இன்னை சந்தித்து பேச்சுவார்த்தை நடத்த உள்ளார் என அதிகாரப்பூர்வ அறிவிப்பு வெளியாகியுள்ளது. ஐ.நா. சபையின் தீர்மானங்களை மீறி கண்டம் விட்டு கண்டம் பாயும் ஏவுகணைகள், அதிக சக்தி வாய்ந்த அணுகுண்டுகள் உள்ளிட்ட வற்றை தொடர்ச்சியாக சோதனை செய்து, சர்வதேச நாடுகளை கலங்கடித்து வந்தது வடகொரியா. உலக நாடுகள் இதனை வன்மையாக கண்டித்து வந்த நிலையில், இந்த விவகாரத்தில் அமெரிக்காவுக்கும் வடகொரியாவுக்கும் இடையே நேரடி மோதல் ஏற்பட்டது.

இந்நிலையில் அமெரிக்க அதிபர் டிரம்ப், ஜூன் மாதம் தென் கொரிய அதிபர் மூன் ஜே இன்னை சந்திக்க உள்ளார் என அதிகாரப்பூர்வமாக அறிவிக்க ப்பட்டுள்ளது.


வேகமாக மீள்வோம்;  உத்வேகத்துடன் மீள்வோம்

தேசிய மீட்பு மன்றத்தின் பங்களிப்பு அதன் பணிகள் அதன் அடைவு நிலைகள்  குறித்து அதன் தலைவர் டான்ஸ்ரீ மொகிதீன் அளித்த நேர்காணலின் தொகுப்பு.
1. தேசிய மீட்பு மன்றத்தின் பங்கு என்ன? எதற்காக அது தோற்றுவிக்கப்பட்டது?
நான் பிரதமராக இருந்த போது இந்த மன்றம் உருவாக்கப்பட்டது. தேசிய மீட்புத் திட்டம் வகுக்கப்பட்டது. கோவிட்-19 பெருந்தொற்று காலத்தில் மக்களை பொருளாதார சுமையிலிருந்து மீட்பதற்காக  உருவாக்கப்பட்டது. எனினும் கோவிட் -19 பெருந்தொற்றின் நிலை மிகக் கடுமையாக இருந்தது. பொது முடக்கங்கள் பொருளாதாரத்தை பாதித்தன பெமூலே  என்ற திட்டத்தின் கீழ் 530 பில்லியன் வெள்ளி மதிப்புள்ள 8 பொருளாதார மீட்பு உதவித்  திட்டங்கள் கொண்டு வரப்பட்டன.
பிரதமர் பதிவியிலிருந்து நான் விலகிய பின்னர் தேசிய மீட்பு மன்றத்தின் தலைவராக அமைச்சரவைக்கு ஆலோசனை சொல்லும் பணியில் நான் இருந்தேன். மொத்தம் 90 க்கும் மேற்பட்ட பரிந்துரைகளை இம்மன்றம் வழங்கியிருக்கிறது.
2.இது ஒரு பொருளாதார மீட்சி மட்டும் அல்ல, சமூக பொருளாதார மீட்சி என்று குறிப்பிடுகிறீர்கள். மன்றம் விவாதித்த அம்சங்கள் என்ன?
நாட்டில் உள்ள ஒவ்வொரு துறையும் குறிப்பாக சிறிய   குறு நடுத்தர நிறுவனங்கள் எதிர் நோக்கிய பிரச்சினைகள், அந்நியத் தொழிலாளர் பற்றாக்குறை, சமூக நலப் பாதுகாப்பை வலுப்படுத்துதல், கோவிட்-19 ஆல் மாணவர்களுக்கு ஏற்பட்ட தலைமுறை பாதிப்பு நிலைகள் மற்றும் வறுமை ஒழிப்பு ஆகிய பிரச்சினைகள் குறித்து விவாதிக்கப்பட்டன.
3. வர்த்தக சமுதாயத்துடன் தேசிய மீட்பு மன்றத்தின் தொடர்பு நிலைகள் என்ன?

அவர்கள் கிள்ளான் பள்ளத்தாக்கில் மட்டுமல்ல நாடு தழுவிய நிலையில் அவர்களுடன் ஏராளமான சந்திப்புகள் தொடர்புகள் மேற்கொள்ளப்பட்டன. நான் லங்காவி, மலாக்கா, ஜொகூர், கிளந்தான், திரெங்கானு ஆகிய இடங்களுக்கு வருகை புரிந்து இளைஞர் அமைப்புகளை, கல்வியாளர்களை, அரசு சார்பற்ற அமைப்புகளை, வர்த்தக அமைப்புகளை சந்தித்தேன். பெருந்தொற்று தாக்கத்திலிருந்து மீள மலேசியாவின் வியூக திட்டங்களை மற்ற நாடுகள் பாராட்டின.  மலேசியாவில் உள்ள வர்த்தக சமுதாயமும் எங்கள் நடவடிக்கைகளை பாராட்டின.

பெரும்பாலான வர்த்தகர்கள் நன்றி சொன்னார்கள். எங்கள் வர்த்தகத்தை மூடவில்லை. தொழிலாளர்களை நிறுத்த வில்லை. சம்பள உதவித் திட்டத்தை எடுத்துக் கொண்டு அதை சீர்படுத்தினோம் என்றார்கள். சம்பள உதவித் திட்டத்தின் கீழ்  15 பில்லியன் வெள்ளியை செலவிட்டு 300,000 வர்த்தகங்களுக்கு உதவி செய்தோம். 30 லட்சம் வேலைகள் காப்பாற்றப்பட்டன. 50 மில்லியன் உணவு கூடைகள் மக்களுக்கு வழங்கப்பட்டன.  எம்பிக்களிடம் இந்த  5 லட்சம் வெள்ளி ஒப்படைக்கப்பட்டு இந்த உணவு கூடைகள் வழங்க ஆவன செய்தோம். மொத்தம் 22 பில்லியன் ரொக்க உதவிகள் வழங்கப்பட்டு 10.1 மில்லியன் மக்கள் பயனடைந்தனர். ஆரம்பத்திலிருந்து 140 % மக்களுக்கு தடுப்பூசி திட்டத்திற்காக வெ.5 பில்லியன் ஒதுக்கப்பட்டது. பூஸ்டர் எனப்படும் ஊக்கத் தடுப்பூசிகளும் கொண்டு வரப்பட்டன.
4. பொதுவாக இந்த மீட்பு திட்டத்தில் உங்களுக்கு திருப்தி உண்டா?
அது இன்னும் கூட சிறப்பாக இருந்திருக்கலாம். சுற்றுலா தயாரிப்புத் துறை ஆகியவை மிக மெதுவாக மீட்சி கண்டன. மீட்பு என்பது ஒரு குறுகிய காலத்திட்டமல்ல. 12 ஆவது மலேசியத் திட்டத்துடன் ஒருமுகப்படுத்தப்பட்ட ஒரு நீண்ட காலத்திட்டமாகும். பொருளாதார மீட்புக்கு நாம் முன்னுரிமை தராவிட்டால் அதன் இரண்டாண்டுகள் பாதிப்பு பல்லாண்டுகள் வரை நீடிக்கும் நிலை ஏற்பட்டு விடும்.
5.உயர்ந்த பண வீக்க விகிதமும் மலேசிய ரிங்கிட் வீழ்ச்சியும் பொருளாதார மீட்புக்கு தடையாக இருந்ததா?
2022 ஆம் ஆண்டு நமக்கு சிறந்த ஆண்டாக இருக்கும்  என்று நாம் நம்பினோம்.  முதல் பாதியாண்டு வளர்ச்சி 6.9% ஆக இருந்தது  இரண்டாவது கட்ட வளர்ச்சி 8.9% ஆக இருந்தது. நாணய மதிப்பின் வீழ்ச்சி நமது இறக்குமதி செலவை பாதித்தது. விலைகள் உயர்வு மக்களை பாதித்தது. நாணய மதிப்பின் வீழ்ச்சி நமது பொருளாதார வீழ்ச்சியை பெரிதும் பாதித்தது என்பதை மறுக்கவும் முடியாது. பண வீக்கமும் நாணய மதிப்பும் இணைந்து நாம் ஏற்படுத்திய பொருளாதார மீட்பை பாதித்தன.
6. பி40 பிரிவினர் பி61 பிரிவினராக மாறிவிட்டனர் என்று நீங்கள் சொன்னீர்கள். இவர்களை எப்படி மீட்பது? என்ன நடவடிக்கை எடுக்கப்பட்டுள்ளது?
பி40, எம்40, டி20 ஆகிய பிரிவினர்க்கே வருமான விகிதங்கள் வேறுபடுகின்றன. பி 40 பிரிவினர் 5,000 வெள்ளிக்கும் உட்பட வருமானத்தை கொண்டவர்கள். எம்40 பிரிவினர் 5,001 லிருந்து 10,000 வெள்ளிக்குட்பட்டவர்கள். டி 20 பிரிவினர் வெ.10,000 மேற்பட்ட வருமானத்தையும் கொண்டவர்கள். பி40 பிரிவினர் 61 விழுக்காட்டினர் எம்40 பிரிவனர் 14 விழுக்காட்டினர் டி20 பிரிவினர் 18 விழுக்காட்டினர் 7 விழுக்காட்டினரை அடையாளம் காணமுடியவில்லை. ஆனால் 70 விழுக்காட்டு மக்கள் கோவிட்-19ஆல் பாதிக்கப்பட்டனர். 76 விழுக்காட்டினர் பி61 பிரிவைச் சேர்ந்தவர்கள் என்பது ஒரு கவலைக்குரிய புள்ளி விவரமாகும். இவர்கள் தான் உணவு வாங்க வழியில்லாமல் நாள் ஒன்றுக்கு 1 வேளை உணவு உண்கின்ற 2,965 வெள்ளிக்கும் குறைவான வருமானம் பெறுகின்றவர்கள்.

இவர்களை மீட்பதற்கான வழி என்ன என்று கேட்டால் அவர்களுக்கான சமூக பாதுகாப்பு வலைகளை வலுப்படுத்துவது. இ -காசே என்ற உதவித் திட்டத்தை மறு சீரமைப்புச் செய்வது. அன்றாட தொழில்களை செய்கின்ற தற்காலிக பணியாளர்களுக்கு பாதுகாப்பு வளையத்தை ஏற்படுத்துவது. இப்படி பலவற்றை நாம் செய்ய வேண்டும். மேலும் வறுமைக் கோட்டின் அளவை நாம் மறு ஆய்வு செய்ய வேண்டும். நான் பிரதமராக இருந்த போது  2020 இல்  வறுமை கோட்டின் வருமான வரம்பை 980 வெள்ளியிலிருந்து 2,208 ஆக மாற்றியமைத்தேன்.
7. 2023 ஆம் ஆண்டு பொருளாதாரம் இன்னும் சரிவடையும். உலகளாவிய பொருளாதாரம் அடுத்தாண்டு 2.7 விழுக்காடாக வீழ்ச்சியடையும் என்று உலக பொருளாதார நிதியம் கணித்திருக்கிறது. இது எத்தகைய பாதிப்பை ஏற்படுத்தும்?
நமது மீட்பு முயற்சிகளை அது பாதிக்கும். நமது ஏற்றுமதிகளுக்கு குறைவான மதிப்பு ஏற்படும். நாணய மதிப்பின் வீழ்ச்சியால் நமது ஏற்றுமதி பொருட்கள் ஒரு மலிவாக நிலையை பெறும். உலகளாவிய பொருளாதார மந்த நிலை பல பிரச்சினைகள் உருவாகலாம். ஆட்குறைப்பு தொழிலாளர் குறைப்பு ஏற்படலாம். சுற்றுலா உலகளாவிய பயணங்கள் பாதிக்கப்படலாம். 2023 ஆம் ஆண்டு ஒரு சவால் மிக்க ஆண்டாக விளங்கலாம்.
8. உலகளாவிய பொருளாதார தாக்கத்திலிருந்து மீள இந்த மீட்பு மன்றம் அரசாங்கத்திற்கு என்ன ஆலோசனை சொல்லும்?
பொருளாதார பிரிவுகள் சுய பாதுகாப்பு நிலைகளை வலுப்படுத்த வேண்டும். அதிகமான வேலை வாய்ப்புகளை  உருவாக்க வேண்டும். சிறு, குறு, நடுத்தர வர்த்தகங்களை பாதுகாப்பதற்கான வழிகளை ஏற்படுத்த வேண்டும். சுற்றுலாத் துறைக்கு ஒரு புத்தாக்க வியூகத்தை ஏற்படுத்த வேண்டும். எல்லாவற்றுக்கும் மேலாக மக்களின் தேவைகளுக்கு முக்கியத்துவம் தர வேண்டும். மக்களை பாதுகாக்க வேண்டும். பெருந்தொற்றுக்கு முன்னால் நம்மால் செய்ய முடிந்தது. சரியான நிலையான கொள்கை. சிறந்த தலைமைத்துவத்தால்  பொருளாதார புயலிலிருந்து மலேசியா மீள முடியும்.


என்.எல்.சி முற்றுகைப் போராட்டம்; இளைஞர்களால் திணறும் நெய்வேலி

காவிரி மேலாண்மை வாரியம் அமைக்காத மத்திய அரசைக் கண்டித்து தமிழகத்தில் தி.மு.க, காங்கிரஸ், விடுதலைச் சிறுத்தைகள் உள்ளிட்ட பல்வேறு கட்சிகள், அமைப்புகள் தொடர் போராட்டங்களை நடத்தி வருகின்றன.
அதேபோல சில தினங்களுக்கு முன்பு தமிழக வாழ்வுரிமைக்கட்சி சார்பில் சுங்கச்சாவடிகள் போராட்டம் நடத்தப்பட்டது. அதையடுத்து காவிரி மேலாண்மை வாரியம் அமைக்காத மத்திய அரசைக் கண்டித்தும் தமிழகத்துக்கு தண்னீர் தர மறுக்கும் கர்நாடகத்துக்கு மின்சாரம் வழங்கக் கூடாது என்ற கோரிக்கையை வலியுறுத்தி நெய்வேலி என்.எல்.சி முற்றுகையிடும் போராட்டம் இன்று நடத்தப்படும் என்று தமிழக வாழ்வுரிமைக் கட்சியின் தலைவர் வேல்முருகன் அறிவித்திருந்தார்.
இந்தப் போராட்டத்தில் அனைத்து விவசாயிகள் கூட்டமைப்பு, நாம் தமிழர் கட்சி மற்றும் பல்வேறு மாணவர்கள் இளைஞர்கள் கலந்து கொள்வார்கள் என்றும் அறிவிக்கப்பட்டிருந்தது. அதன்படி இன்று காலை 9 மணி முதலே நெய்வேலி அரசுப் பொது மருத்துவமனை முன்பு ஆயிரக்கணக்கான இளை ஞர்கள் மற்றும் தொண்டர்கள் குவிந்து வருகின்றனர். இதில் கலந்துகொள்ள விவசாயிகள் கூட்டமைப்புத் தலைவர் அய்யாக்கண்ணு, பெரியார் திராவிட விடுதலைக் கழகத்தின் தலைவர் கொளத்தூர் மணி, மே 17 இயக்கத்தலைவர் திருமுருகன் காந்தி உள்ளிட்டவர்கள் வருகை தந்திருக்கின்றனர்.
அதையடுத்து இவர்கள் அனைவரும் செவ்வாய் சந்தை, புதுக்குப்பம் ரவுண்டானா வழியாகப் பேரணியாகச் சென்று என்.எல்.சி-யை முற்றுகை யிடுகின்றனர். ஆயிரக்கணக்கில் தொண்டர்கள் திரண்டிருப்பதால் திணறி வருகிறது நெய்வேலி நகரம். அசம்பாவிதம் எதுவும் நிகழ்ந்துவிடாமல் இருக்க ஐ.ஜி.ஶ்ரீதர் மற்றும் விழுப்புரம் சரக டி.ஐ.ஜி சந்தோஷ்குமார் மேற்பார்வையில், கடலூர் மாவட்ட எஸ்.பி விஜயகுமார் தலைமையில் 700-க்கும் மேற்பட்ட போலீஸார் பாதுகாப்புப் பணியில் ஈடுபடுத்தப்பட்டிருக்கின்றனர்.


மதுரை விமான நிலையத்தில் தங்க தமிழ்செல்வன் செய்தியாளர்களை சந்தித்தார்.

அப்போது அவர், என் நிலைப்பாடு தற்போது அமைதியாக இருப்பதுதான். சந்தித்துப் பேசியவர்களை வெளியே சொன்னது, ஆடியோ, வீடியோ வெளி யிடுவது ஒரு தலைமைக்கான நல்ல பண்பாடு அல்ல. ஓ.பன்னீர்செல்வத்தை பார்த்ததை வெளியே சொல்வது, விஜயபாஸ்கரை பார்த்ததாக வெளியே சொல்வது இதெல்லாம் ஒரு தலைமைக்கான நல்ல பண்பாடு அல்ல.

அமமுகவில் நிர்வாகம் சரியில்லை. ஒரே ஒரு தோல்வியாக இருந்தாலும் மிகப்பெரிய தோல்வி. பாராளுமன்றத்தில் தோல்வி, 18 சட்டமன்றத் தொகுதி இடைத்தேர்தலிலும் தோல்வி என்றாலும், நான்கு சட்டமன்றத் தொகுதி இடைத்தேர்தலிலும் கவனம் செலுத்தி வேலை பார்த்தும் தோல்வி ஏற்பட்டு ள்ளது. அப்படியென்றால் மக்கள் ரசிக்கவில்லை என்றுதானே அர்த்தம்.

மனக்கசப்பு ஏற்படுவது இயற்கை. மீண்டும் இணைந்து பணியாற்றுவதற்கான வாய்ப்பு உள்ளதா?
இல்லை.

அதிமுகவுடன் இணைவதற்கான முடிவு உள்ளதா?
அந்த முடிவே எடுக்கவில்லை. அந்தக் கட்சியுடன் பேசுகிறார். இந்தக் கட்சியுடன் பேசுகிறார் என்று இவர்களாகவே பரப்பி விடுகின்றனர்.

என்னை பார்த்தால் பொட்டிப்பாம்பாக அடங்கிவிடுவார் என்று உங்களை சொல்லியிருக்கிறார் தினகரன்...
அவர் ஒரு கட்சித் தலைவர். ஒரு பண்பாடு இல்லாமல் பேசுகிறார். பொட்டிப்பாம்பாக அடங்குவார் என்றால், நாங்கள் என்ன சம்பளம் வாங்கிக்கொண்டு வேலை செய்தோமா? அடங்க வேண்டிய அவசியம் என்ன? இப்படி ஒரு தலைவர் பேசலாமா? இவரது பேச்சை மக்கள் ரசிக்கவில்லை.

தொண்டர்கள், நிர்வாகிகள் கருத்தை ஏற்க மாட்டாரா?
 யாருடைய கருத்தையும் ஏற்க மாட்டார்.

நீங்கள் கொள்கைப்பரப்புச்செயலாளர்...
கொள்கையே இல்லாத கட்சிக்கு கொள்கை பரப்புச் செயலாளர் பதவி தேவையா? இவ்வாறு கூறினார்.


கனடாவில் பொதுமக்கள் மீது வேன் மோதி தாக்குதல் : 10 பேர் உடல் நசுங்கி பலி

ஒட்டாவா: கனடாவில் மக்கள் கூட்டத்திற்குள், கல்லூரி மாணவர் வேன்னை தாறுமாறாக ஓட்டியதில் 10 பேர் உடல் நசுங்கி உயிரிழந்தனர். டொரண்டோவில் நெரிசல் மிகுந்த சாலையில் நண்பகல் வேலையில் இந்த கோர தாக்குதல் அரங்கேறியுள்ளது. அப்போது மதிய உணவு இடைவேளி என்பதால் சாலையில் மக்கள் கூட்டம் அதிக அளவில் இருந்துள்ளது. வேன் தங்களை நோக்கி வருவது அறிந்த பாதசாரிகள் நான்கு பக்கமும் சிதறி ஓடினர்.
அவர்களில் 10 பேர் சக்கரங்களில் சிக்கி உயிரிழந்தனர். காயத்துடன் மீட்க்கப்பட்ட 15 பேருக்கு சிகிச்சை அளிக்கப்பட்டு வருகிறது. போலீசார் சுற்றி வலைத்ததும் தம்மை சுட்டுக் கொல்லுமாறு ஆக்ரோஷமாக கூறிய வேன் டிரைவர், பின்னர் சரண் அடைந்தார். விசாரணையில் அவரது பெயர் அலக் மினாசியன் என்பதும் அவர் கல்லூரி மாணவர் என்றும் தெரிய வந்தது. தாக்குதலுக்கான காரணம் என்ன என்று தெரியவில்லை என்றாலும் பயங்கரவாத இயக்கங்களுக்கு தொடர்பில்லை என்று கனடா புலனாய்வு துறை தெரிவித்துள்ளது.


சீனாவில் கன மழையால் வெள்ளத்தில் மூழ்கிய நகரம் 1 லட்சம் பேர் தவிப்பு

சீனாவில் பெய்து வரும் கனமழை காரணமாக ஜிலின் நகரத்தில் வெள்ளபெருக்கு ஏற்பட்டு நகரம் முழுவதும் நீரில் மூழ்கியுள்ளது.கடந்த வியாழக்கிழமை ஜிலின் நகரத்தின் மத்திய மற்றும் கிழக்கு பகுதியில் பெய்த கனமழையின் காரணமாக வெள்ளபெருக்கு ஏற்பட்டுள்ளது.வெள்ளத்தால் தற்போது வரை 18 பேர் உயிரிழந்துள்ளனர். மேலும், பலர் காணாமல் போயுள்ளதாக அதிகாரிகள் தெரிவித்துள்ளனர். நகரம் முழுவதும் வெள்ளத்தில் மூழ்கியுள்ளதால் சாலைகள் மற்றும் பாலங்கள் தண்ணீரில் அடித்துச் செல்லப்பட்டுள்ளன. மின் கம்பங்கள் சாய்ந்து மின் விநியோகம் முற்றிலுமாக பாதிக்கப்பட்டுள்ளது. பொதுமக்களின் இயல்பு வாழ்க்கை கடுமையாக பாதிக்கப்பட்டுள்ளது.1 லட்சத்திற்கும் மேற்பட்ட மக்கள் நகரத்தை விட்டு இடம்பெயர வேண்டியதாக நகரின் வெள்ளக் கட்டுப்பாடு மற்றும் வறட்சி நிவாரண அலுவலகம் தெரிவித்துள்ளது. மேலும், சேறு, குப்பைகள், பழுதான பாலங்கள் மற்றும் தொலைத்தொடர்பு, மின் இணைப்புகள் என அனைத்தையும் சரி செய்யும் பணியில் சுமார் 32,360 தேடுதல் மற்றும் மீட்பு குழுவினர் ஈடுபட்டு வருவதாக தெரிவிக்கப்பட்டுள்ளது.


கோவில்களுக்கு தடை!

சிலாங்கூர் மாநிலத்தில் உள்ள இந்துக்களின் வழிபாட்டுத் தலங்களுக்கு புதிய விதிமுறைகளை திணிப்பதன் வழி, டத்தோஸ்ரீ அஸ்மின் அலி தலைமை யிலான சிலாங்கூர் மாநில அரசாங்கம் அம்மாநில இந்துக்களை ஓரங்கட்டப் பார்க்கின்றதா என்ற கேள்வி எழுந்துள்ளது. இந்து ஆலயங்களை கட்டு வதற்கு சர்ச்சைக்குரிய வகையில் விதிமுறைகளை அம்மாநில அரசாங்கம் வெளியிட்டிருந்தது இதனை நிரூபிக்கும் வகையில் உள்ளது. சமூக வலைத்தளங்களில் பெரும் பரபரப்பையும், மக்கள் மத்தியில் சர்ச்சையையும் ஏற்படுத்திய இந்த விதிமுறைகள் மாற்றியமைக்கப்படும் என்று நில அரசாங்கம் தெரிவித்துள்ள போதிலும், அரசியல் கட்சிகள், அரசு சாரா இயக்கங்கள் உட்பட பலரும் இதற்கு கண்டனக் குரல் எழுப்பியுள்ளனர். மாநிலத்தில் முஸ்லிம் அல்லாத வழிபாட்டுத் தலங்களுக்கு சிலாங்கூர் மாநில அரசு விதித்திருந்த புதிய விதிமுறைகளில் கீழ்க்காண்பவை அடங்கும்: * வர்த்தகப் பகுதிகளில் வழிபாட்டுத் தலங்களை நிர்மாணிக்க முடியாது; * முஸ்லிம் குடியிருப்புப் பகுதிகளில் 50 மீட்டருக்கு உட்பட்ட எல்லையில் அவற்றை அமைக்க முடியாது; * பல்லின மக்கள் வாழும் இடங்களில் வழிபாட்டுத் தலங்களை கட்டும்போது 200 மீட்டர் தூரம் எல்லை வரை உள்ள மக்களின் அனுமதியைப் பெற வேண்டும்; * அதன் கோபுரங்கள் அருகிலுள்ள பள்ளிவாசலின் உயரத்துக்கு மேல் போகக்கூடாது ஆகியனவாகும். இந்த சர்ச்சைக்குரிய விதிமுறைகளுக்குப் பொறுப்பானவர் மாநில அரசாங்கத்தின் ஆட்சிக்குழு உறுப்பினரான டத்தோ தெங் சாங் கிம். இந்த சர்ச்சைக்குப் பொறுப்பேற்று, அவற்றை திருத்தியமைக்க தாம் தயார் என்றும், முஸ்லிம் அல்லாத வழிபாட்டுத் தலங்களுக்கு போதிய விளக்கம் அளிக்கப்படும் என் றும் அவர் பகிரங்கமாக கூறியிருந்த போதிலும், முதற்கண் இந்த தவறு நடந்திருக்கக் கூடாது என்று ம.சீ.ச., ம.இ.கா. உள்ளிட்ட அரசியல் கட்சிகளும், அரசு சாரா இயக்கங்களும் கருத்துரைத்தன. இந்த புதிய விதிமுறைகளின் வழி ஆலயங்களும், தேவாலயங்களும் சேரிகளில்தான் செயல்பட வேண்டும் என்று சிலாங்கூர் அரசாங்கம் கூறுகின்றதா என்று கேள்வி எழுப்பியுள்ளார் சிலாங்கூர் ம.சீ.ச. செயலாளர் இங் சோக் சின். இந்த புதிய விதிமுறைகள் தவறென்று சொல்லி மன்னிப்புக் கேட்பது ஒரு புறம் இருக்கட்டும். முதலில் இம்மாதிரியான விதிமுறைகளுக்கு தேவைதான் என்ன என்று அவர் வினவினார். மாநிலத்தில் முஸ்லிம் அல்லாதவர்களை மாநில அரசு ஓரங்கட்ட நினைக்கின்றது என்பதை இது தெளிவாகக் காட்டுகிறது. பி.கே.ஆர் தலைமையிலான மாநில அரசாங்கம் முஸ்லிம்களையும், முஸ்லிம் அல்லாதவர்களையும் பிரித்தாள நினைக்கின்றது என்றும் அவர் கூறினார். சிலாங்கூர் மாநில அர சாங்கத்தில் 14 ஆட்சிக்குழு உறுப்பினர்கள் இருக்கின்றனர். அவர்களில் நால்வர் முஸ்லிம் அல்லாதவர்கள். மூவர் ஜ.செ.க பிரதிநிதிகள். ஒருவர் பி.கே. ஆர். கட்சியைச் சேர்ந்தவர். சபாநாயகரும் ஜ.செ.க வைச் சேர்ந்தவர். சிலாங்கூர் மாநில அரசாங்கத்தில் ஆட்சிக்குழு பிரதிநிதித்துவம் அதிகமாக ஜ.செ.. க.வையே சார்ந்துள்ளது. இவர்களில் ஒருவர் கூட தங்கள் செல்வாக்கை பயன்படுத்தி அந்த முரணான விதிமுறைகளை தடுத்திருக்க முடியாதா? ஜ.செ.க., பி.கே.ஆர் கட்சிகளின் முஸ்லிம் அல்லாத பிரதிநிதிகளும் தன்னை ஒரு மிதவாத முஸ்லிம் கட்சி என்று கூறிக்கொள்ளும் அமானாவும் ஏன் இவ்விஷயத்தில் மௌனம் சாதித்தன என்பது ம.சீ.ச.விற்கே அதிர்ச்சியாக இருக்கிறது என்று இங் மேலும் கூறினார். பதவி விலக வேண்டும்: இதனிடையே, சிலாங்கூரில் முஸ்லிம் அல்லாதவர்களின் நலன்களை பாதுகாக்கத் தவறியுள்ள சிலாங்கூர் மாநில ஜ.செ.க தலைமைத்துவம் ஒட்டுமொத்தமாக பதவி விலக வேண்டும் என்று பிரதமர் துறை அமைச்சர் டத்தோஸ்ரீ வீ கா சியோங் வலியுறுத்தியுள்ளார். இந்த சர்ச்சைக்குரிய விதிமுறைகள் விவகாரத்தில் தாங்கள் தவறு இழைத்து விட்டதை தெங் சாங் கிம் வெளிப்படையாக ஒப்புக்கொண்டிருக்கிறார். மாநில தலைவர் டோனி புவா உள்ளிட்ட அனைவரும் இதற்கு பொறுப்பேற்று பதவி விலக வேண்டும் என்றார் அவர். பலவீனமான கட்சி -சிவராஜ்: சிலாங்கூரில் ஒரு பலவீனமான கட்சி என்பதை ஜ.செ.க நிரூபித்துள்ளது என்று ம.இ.கா. இளைஞர் அணி தலைவர் டத்தோ சி.சிவராஜ் கூறினார். இந்த தவறுக்கு மாநில அரசாங்கத்தையும் அவர் சாடினார். ஜ.செ.க. மட்டுமின்றி, மொத்தத்தில் சிலாங்கூர் மாநில அரசாங்கமே இதற்கு பொறுப்பேற்க வேண்டும் என்று குறிப்பிட்ட அவர், ஜ.செ.க., பி.கே.ஆரில் உள்ள முஸ்லிம் அல்லாத தலைவர்கள் எங்கே, அவர்கள் மௌனம் சாதிப்பது ஏன் என்று வினவினார்.இது ஒட்டுமொத்த துரோகச் செயல் என்று ஓர் அரசு சாரா இயக்கத்தின் தலைவரான அந்தோணி தனாசயன் வர்ணித்தார். தெங் எப்படி படிக்காமல் அந்த விதிமுறைகளை அங்கீகரித்து கையொப்பம் இட்டார் என்று அவர் கேள்வி எழுப்பினார். பதவி விலகுவதற்கு தயார்: இந்த சர்ச்சைக்கு காரணமான சிலாங்கூர் மாநில மூத்த ஆட்சிக்குழு உறுப்பினர் தெங் சாங் கிம், முஸ்லிம் அல்லாத வர்க ளின் வழிபாட்டுத் தலங்களுக்கு கட்டுப்பாடு விதிக்கும் புதிய விதிமுறைகளுக்காக மன்னிப்புக் கேட்டு, தாம் பதவி விலக முன் வந்துள் ளார். இவ்விவகாரத்தை ஒத்தி வைக்கும்படி புதன்கிழமை கூடவிருக்கும் ஆட்சிக்குழுக் கூட்டத்தில் தாம் கோரவிருப்பதாக அவர் சொன்னார்.


அமெரிக்காவில் இ.பி.எப்  கோடிக்கணக்கில் முதலீடா?

அமெரிக்காவில்  இ.பி.எப். மற்றும் கஸானா நேஷனல் பெர்ஹாட் கோடிக்கணக்கான வெள்ளி முதலீடு செய்யவிருப்பதாக நேற்று அறிவிக்கப்பட்டதை தொடர்ந்து அது குறித்து பல்வேறு தரப்பினர் கேள்வி எழுப்பியுள்ளனர். நாட்டின் பொருளாதார வளத்தை ஒரு போதும் அமெரிக்காவிடம் அடகுவைத்து விடக்கூடாது என்று சிலாங்கூர் மந்திரி புசார் டத்தோஸ்ரீ அஸ்மின் அலி கேட்டுக்கொண்டார். அமெரிக்காவின் பொருளாதாரத்தை வலுப்படுத்துவதற்காக உதவும் நோக்கில்  10,000  கோடி வெள்ளி வரையில் மலேசியா முதலீடு செய்யும் என்று பிரதமர் டத்தோஸ்ரீ நஜீப் துன் ரசாக் கூறியிருப்பது தமக்கு விளங்கவில்லை என்றார் அஸ்மின் அலி.

Read More: Malaysia Nanban Newspaper( 14.9.2017)


லிங்கன் பல்கலைக் கழகத்தின் பட்டமளிப்பு விழா!

லிங்கன் பல்கலைக்கழகத்தின் பட்டமளிப்பு விழாவில் பல துறைகளில் கல்வி முடித்த 800க்கும் மேற்பட்ட மாணவர்கள் தங்களின் தேர்ச்சி சான்றிதழ்களை பெற்றுக் கொண்டனர்.நாட்டில் உள்ள தனியார் பல்கலைக்கழகங்களில் லிங்கன் பல்கலைக்கழகமும் முன்னணி வகித்துவருகிறது. மருத்துவம் தொடங்கி பல முக்கிய துறைகளில் கல்வித் திட்டங்களை லிங்கன் பல்கலைக் கழகம் மாணவர்களுக்கு வழங்கி வருகிறது. ஆயிரத்திற்கும் மேற்பட்ட மாணவர்கள் இங்கு பயின்று வாழ்க்கையில் வெற்றி பெற்று வருகின்றனர்.அவ்வகையில் லிங்கன் பல்கலைக்கழகத்தின் பட்டம ளிப்பு விழா கடந்த மார்ச் 3ஆம் தேதி நடைபெற்றது. லிங்கன் பல்கலைக்கழகத்தின் வேந்தர் டத்தோ ஹஜ்ஜா பீபி பிளோரின் தலைமையில் இவ் விழா நடைபெற்ற துடன் மாணவர்களுக்கான சான்றிதழ்களை எடுத்து வழங்கினார். இவ்விழாவில் லிங்கன் பல்கலைக்கழகத்தின் தலைமை இயக்குநர் டாக்டர் அமியா கலந்துகொண்டு சிறப்பித்தார்.


11 நாட்களாக காணாமல் போன 24 வயதுடைய இளைஞர் சடலமாக மீட்பு

(எம்.கே.வள்ளுவன்) கோத்தா திங்கி,

கடந்த  11 நாட்களாக காணாமல் போனதாக புகார்  கூறப்பட்ட  24 வயதுடைய இளைஞர் ஒருவர் சுங்கை மாஸ் ஜாலான் கம்போங் பாருவின்  சாலையோர புதர் பகுதியில் கொலையுண்டு  கிடக்க காணப்பட்டார்.

கடந்த டிசம்பர் 3 ஆம் தேதி தாமான்  கோத்தா ஜெயாவிலுள்ள  தனது வீட்டிலிருந்து சியூ கா சுன் (வயது 24) காணாமல் போனதாக  புகார் செய்யப்பட்டி ருந்ததாக தெரிவித்த கோத்தா திங்கி  மாவட்ட போலீஸ்  தலைவர் சூப்ரிண்டெண்டன்  அஷ்மோன் பாஜா,  சடலம் கண்டு பிடிக்கப்பட்டதைத் தொடர்ந்து அதன் தொடர்பில்  மூன்று  சந்தேக  நபர்களை போலீசார் கைது செய்துள்ளதாகவும் குறிப்பிட்டார்.

Read More: Malaysia nanban News Paper on 16.12.2017


செப்டம்பருக்கு முன் தேர்தல் இல்லை!

கோலாலம்பூர்,

மலேசியாவின் 14ஆவது பொதுத் தேர்தல் செப்டம்பர் மாதத்திற்குப் பின்னர் நடைபெறும் என்று துணைப் பிரதமர் டத்தோஸ்ரீ அகமட் ஜாஹிட் ஹமிடி கூறினார். புத்ரா உலக வர்த்தக மையத்தில் நேற்று முன்தினம் ஞாயிற்றுக்கிழமை நடைபெற்ற அம்னோவின் ஹரிராயா பொது உபசரிப் பில் கலந்து கொண்டு உரையாற்றிய ஜாஹிட், செப்டம்பர் மாதம் மிக அருகில் உள்ளது என் றும் பொதுத் தேர்தல் அதன் பின்னரே நடைபெறும் என்றும் குறிப்பிட்டார்.

கோலாலம்பூரில் வரும் ஆகஸ்ட் மாதம் நடைபெறவிருக்கும் தென்கிழக்காசிய விளையாட்டுப் போட்டிக்குப் பின்னர், பிரதமர் டத்தோஸ்ரீ நஜீப் துன் ரசாக் பொதுத் தேர்தலை நடத்துவார் என்ற பரவலான ஊகங்களைத் தொடர்ந்து  இந்தத் தகவல் வெளியாகி இருப்பதாக சேனல் நியூஸ் ஆசியா தெரிவித்தது. கடந்த ஞாயிற்றுக்கிழமை நடைபெற்ற பொது உபசரிப்பில் 50,000 மலேசியர்கள் கலந்து கொண்டனர்.

கடந்த 60 ஆண்டுகளாக ஆட்சியில் இருந்து வரும் தேசிய முன்னணி அரசாங்கத்தின் மீது மலேசியர்கள் வைத்திருக்கும் நம்பிக்கைக்கும் அரசுக்கு அவர் கள் காட்டி வரும் ஆதரவிற்கும் இந்த அளவு பெருமளவில் மக்கள் பொது உபசரிப்புக்கு வருகை புரிந்து இருப்பது ஒரு சான்றாகும் என்று அம்னோ தலை வர் நஜீப் கூறினார்.

அறுபது ஆண்டுகள் சாதனை பதிவுகளை கொண்டது இந்த அரசாங்கம் அம்னோவிற்கு வயது 71. இன்று நாடு அடைந்திருக்கும்  வெற்றிகளை நோக்கி நாட்டை நாம் வழிநடத்தி வந்திருக்கிறோம். தெளிவான தலைமைத்துவ கட்டமைப்பு, தெளிவான தலைமைத்துவ வரிசை முறை, தெளிவான இலக்கு, திறன் ஆகியவற்றை நாம் கொண்டிருக்கிறோம் என்று நஜீப் பொது உபசரிப்பின்போது செய்தியாளர்களிடம் விவரித்தார்.

மாறாக, எதிர்க்கட்சியான பக்காத்தான் ஹராப்பான் நிலைத்தன்மையற்ற தலைமைத்துவ பிரச்சினையால் பாதிக்கப்பட்டுள்ளது என்று நஜீப் குறிப்பிட்டார். எதிர்க்கட்சி கூட்டணி தலைவர் துன் டாக்டர் மகாதீர் முகமட் 1998 செப்டம்பரில் தான் கூறிய கருத்துக்களில் உறுதியாக இருக்கிறாரா என்பதை தெரி விக்க வேண்டும் என்றும் நஜீப் சவால் விடுத்தார்.

அப்போது துணைப்பிரதமராக இருந்த டத்தோஸ்ரீ அன்வார் இப்ராஹிம் ஒழுக்கக் கேடானவர் என்றும் நாட்டை வழிநடத்துவதற்கு தகுதியற்றவர் என்றும் மகாதீர் குற்றஞ்சாட்டி இருந்தார்.


என் மகனை என்ன செய்தீர்கள்?

தடுப்புக் காவலில் வைக்கப்பட்ட எஸ். பாலமுருகனின் மரணத்தின் மர்மத்திற்கு இன்னும் விடை கிடைக்காத சூழலில், ஒரு சிறைக்கைதியான சந்திரன் முனியாண்டி மருத்துவமனையில் உயிருக்குப் போராடி வருவது மேலும் அதிர்ச்சியை ஏற்படுத்தியுள்ளது. குற்றச்செயலுக்காக சிறைத்தண்டனை விதிக்கப்பட்டு,தற்போது மிகவும் கவலைக்கிடமான நிலையில் செபெ ராங் ஜெயா மருத்துவமனையில் தீவிர சிகிச்சைப் பிரிவில் அனுமதிக்கப்பட்டிருக்கும் தனது மகனுக்கு என்ன நேர்ந்தது என்பதை அறிய விரும்புகிறார் ஒரு தாய். கடந்த ஜனவரி 20-ஆம் தேதி என் மகன் ஜாவியில் உள்ள சிறைச்சாலைக்குள் நுழையும்போது ஆகக்கடைசியாக நான் பார்த்தேன். ஆரோக்கியமாகத்தான் இருந்தான் என்று தனது 42 வயது மகன் சந்திரன் முனியாண்டி குறித்து கண்ணீர் மல்கக் கூறினார் பி.பேச்சாயி (59). பிப்ரவரி 8-ஆம் தேதி இரவு அவன் மருத்துவமனையில் அனுமதிக்கப்பட்டதாக எனக்கு தகவல் கிடைத்தது. மறுநாள் மருத்துவமனையில் அவனை பார்த்தபோது அவனது நிலை கண்டு நான் அதிர்ச்சியடைந்தேன் என்றார் அந்தத் தாய். சந்திரனின் தலை, நெற்றி, கால்களில் ஆழமான காயங்கள் காணப்பட்டன. அது மட்டுமல்ல அவனது கால் நகங்கள் பிடுங்கப்பட்டுள்ளன. சந்திரனின் மண்டை ஓடு நொறுங்கியிருப்பதற்கான அடை யாளங்கள் இருப்பதாகவும் மருத்துவர்கள் கூறியுள்ளனர். பிப்ரவரி 10-ஆம் தேதி சிறைச்சாலை அதிகாரிகளிடம் நான் இது பற்றி விளக்கம் கேட்டபோது அவை என் மகன் சுயமாக ஏற்படுத்திக்கொண்ட காயங்கள் என்று அவர்கள் கூறினர். நான் அவனின் தாய். என் மகனைப் பற்றி எனக்கு தெரியும். அதன் பிறகு நான் போலீசில் இது பற்றி புகார் செய்தேன் என்று பேச்சாயி மேலும் கூறினார்.பினாங்கு மாநில துணை முதலமைச்சர் பேராசிரியர் பி.ராமசாமி நேற்று ஏற்பாடு செய்திருந்த செய்தியாளர் சந்திப்பில் பேச்சாயி இவ்விவரங்களை வெளியிட்டார். வலியே உணர முடியாத அளவிற்கு இருந்திருந்தால் மட்டுமே சந்திரனால் தானாகவே சொந்தமாக கால் நகங்களை பிடுங்கியிருக்க முடியும் என்று ராமசாமி கூறினார். கைகலப்பில் ஈடுபட்ட காரணத்திற்காக சந்திரனுக்கு கடந்த ஜனவரி மாதம் ஆறு மாதங்கள் சிறைதண்டனை விதிக்கப்பட்டது. பினாங்கு, கம்போங் சுங்கை ஜாவியில் ஒரு சாமானிய தொழிலாளியாக அவர் தனது காலத்தை கடத்தினார். அவருக்கு மனைவியும் ஒரு பிள்ளையும் உள்ளன. சந்திரனின் இந்த நிலைமைக்கு காரணமானவர்கள் சட்டத்தின் முன் நிறுத்தப்பட வேண்டும் என்று ராமசாமி வலியுறுத்தினார்.


இந்திய இளைஞரைத் தாக்கி கொள்ளையிட்ட நால்வர் கைது!

பண்டார் பூலாய் ஜெயா லாடாங் கெலாப்பா சாவிட்டில் 17 வயது இந்திய இளைஞரை தாக்கி அச்சுறுத்தல் பணம் கேட்டது தொடர்பில் நேற்று முன்தினம் 20 வயதுக்கும் 31 வயதுக்கும் இடைப்பட்ட நால்வரை பண்டார் பாரு கங்கார் பூலாயிலுள்ள பல்வேறு இடங்களில் போலீசார் கைது செய்தனர். நேற்று இங்கு இதனை தெரிவித்த இஸ்கண்டார் புத்ரி மாவட்ட போலீஸ் தலைவர் சூப்ரிண்டெண்டன் நூர் ஹாஷிம் முகமட் முன்னதாக தனது மகன் தாக்கப்பட்டதால் உடல் முழுவதும் காயங்களுடன் மிகவும் சோர்வாக வீட்டுக்கு வந்ததைத் தொடர்ந்து அவரை மருத்துவமனையில் சேர்த்த பின் அவரின் தாயார் போலீசில் புகார் செய்ததைத் தொடர்ந்து விசாரணை மேற்கொண்டபோலீசார் அந்த நால்வரையும் கைது செய்ததாக குறிப்பிட்ட அவர் அந்த இளை ஞரை அந்த கும்பல் கங்கார் பூலாயிலிருந்து லாடாங் கெலாப்பா சாவிட்டிற்கு கொண்டு சென்று தாக்கி 5 ஆயிரம் வெள்ளியை கேட்டு மிரட்டியதாகவும் குறிப்பிட்டார். கடந்த மார்ச் 23 ஆம் தேதி அத்தாக்குதல் நடைபெற்றதாக குறிப்பிட்ட அவர் அக்கும்பலிடமிருந்து கை தொலைபேசிகளை போலீசார் கைப்பற்றியதோடு குற்றவியல் பிரிவு 326, 385 இன் கீழ் நால்வரிடமும் விசாரணை மேற்கொண்டு வருவதாகவும் தெரிவித்தார். இதனிடையே மின்சார கம்பி வடங்களை திருடியதற்காக 16, 21 வயதுடைய இருவரை போலீசார் கைது செய்துள்ளனர். கடந்த 19 ஆம் தேதி இஸ்கண்டார் புத்ரி ஜாலான் இஸ்கண்டார் புத்ரி 1/2 லுள்ள ஆறு கடைகளில் மின் சாரத்தைத் துண்டித்து மின்சார கம்பிவடங்களை யும் கொள்ளையிட்டு சென்றதன் தொடர்பில் கடந்த மார்ச் 23 ஆம் தேதி அவ்விருவரும் பிடிபட்டதாகவும் நூர் ஹாஷிம் முகமட் குறிப்பிட்டார். அவ் விருவரும் விசாரணைக்காக இன்று வரை தடுத்து வைக்கப்பட்டுள்ளனர்.


மக்களை மிரட்டுவதை உடனடியாக நிறுத்திக் கொள்ளுங்கள்

காராக், தன்னிடம் உதவி கேட்டு வந்த மாணவியை ம.இ.கா.வினர் மிரட்டி இருப்பதாக சபாய் சட்டமன்ற உறுப்பினர் காமாட்சி துரைராஜ் நேற்று கூறினார். இம் மாதிரி மக்களை மிரட்டுவதை உடனடியாக நிறுத்திக் கொள்ளும்படியும் அவர் எச்சரித்தார். கடந்த 24/5/17 ஓர் இடைநிலைப்பள்ளி மாணவி என் அலுவலகத்தில் என்னை சந்தித்தார். அவருக்கு அடிக்கடி தலை வலிப்பதாகவும் தான் அணிந் திருக்கும் மூக்கு கண்ணாடியை மாற்றவேண்டும் அதற்கு என் உதவிவேண்டும் என்றும் கேட்டுக்கொண்டார். அவர் நிலை உணர்ந்து உடனே அவரை கடைக்கு அழைத்துச் சென்று மூக்குக் கண்ணாடி பெற்றுதந்தேன். அதை நான் என் முக நூலில் பதிவு செய்திருந்தேன். இதை முகநூலில் பார்த்த காராக் வட்டாரத்தை சேர்ந்த ம.இ.கா. உறுப்பினர்கள், அன்று இரவே அந்த மாணவியின் வீட்டுக்குச் சென்று சரமாரியாக கேள்விகள் கேட்டுள்ளனர். இவ்வளவு நாள் ம.இ.கா.தானே உங்களுக்கு எல்லாம் செய்தது இப் பொழுது ஏன் அங்கு போய் உதவி கேட்டீர்கள் என்று அந்த மாணவி ஏதோ பெரும் தவறு செய்து விட்டது போல் பயமுறுத்தி உள்ளனர். இந்த வேளையில் நான் ம.இ.கா.வினருக்கு ஒன்றை மட்டும் சொல்லிக் கொள்ள விரும்புகிறேன், பொது மக்களை பயமுறுத்துவதை நிறுத்தி கொள் ளுங்கள். என் தொகுதி மக்களுக்கு என்னால் முடிந்த உதவிகளை செய்ய எனக்கு எல்லா உரிமையும் உள்ளது. என் வேலைகளில் மூக்கை நுழைக்காமல் உங்கள் வேலையை மட்டும் பார்ப்பது நல்லது. சந்தர்ப்பம் கிடக்கும் போதெல்லாம் நான் செய்யும் நல்ல சேவைகளை கொச்சைப்படுத்தி புலனங்களில் குரல்பதிவு அனுப்புவோர் தங்களது இந்த செயலை உடனே நிறுத்த வில்லை என்றால் அவர்கள் மேல் தக்க நடவ டிக்கை எடுப்பேன் என்று காமாட்சி எச்சரித்தார்.


மாயா மீது மோடி திடீர் பாசம்: உ.பி., அரசியலில் ஏற்படும் மாற்றம்

புதுடில்லி:

பகுஜன் சமாஜ் கட்சி தலைவர் மாயாவதியை நோக்கி மோடி நகரும் சாத்தியக் கூறுகள் தெரிவதால், உ.பி., அரசியலில் திடீர் சலசலப்பு ஏற்பட்டுள்ளது.

பகுஜனுக்கும் பா.ஜ.,வுக்கும் எப்போதும் ஏழாம் பொருத்தம். உ.பி.,யில் பிரசாரம் செய்த ஊர்களில் எல்லாம் மாயாவதியை கடுமையாக தாக்கி பேசினார் மோடி. இந்நிலையில் இரண்டு நாட்களுக்கு முன் ஒரு கூட்டத்தில் பேசிய மோடி, மாயாவதி பற்றி குறிப்பிடும்போது ‛சகோதரி' என்றார். மோடியின் இந்த மாற்றம் பலருக்கு ஆச்சரியத்தை ஏற்படுத்தி உள்ளது.

மோடியின் இந்த மாற்றத்தை ராஜதந்திரமாக பா.ஜ.,வினர் கருதுகின்றனர். தேர்தல் முடிவில் ஆட்சி அமைக்க இடங்கள் குறைந்தால், மாயாவதியின் ஆதரவு தேவைப்படலாம் என்று மோடி எண்ணுவதாக கட்சியினர் கருதுகின்றனர்.அது மட்டுமல்லாமல், உ.பி.,யில் பா.ஜ.,வுக்கு கடும் போட்டியை கொடுக்கும் சமாஜ்வாதி - பகுஜன் கூட்டணிக்கு இடையே பிளவை ஏற்படுத்தும் முயற்சியாகவும் மோடி இப்படி செய்திருக்கலாம் என்கிறார்கள்.

பிரதாப்கர் என்ற இடத்தில் பேசிய மோடி, ‛‛சமாஜ்வாதியும் காங்கிரசும் மாயாவதியை ஏமாற்றி விட்டன. மாயாவதியுடன் கூட்டணி வைத்ததால் சமாஜ்வாதிக்கு தான் லாபம். உங்களை பிரதமராக்குகிறோம் என்று மாயாவதியிடம் மற்ற கட்சிகள் ஆசைகாட்டி உள்ளன. அவருடன் மற்ற கட்சிகள் விளையாடி உள்ளன என்பதை சகோதரி (மாயா) புரிந்துகொள்ள வேண்டும். சமாஜ்வாதி கட்சி கூட்டத்தில் ஒரு காங்., தலைவர் ஏன் கலந்துகொண்டார்'' என்றார்.ரேபரேலியில் நடந்த ஒரு சமாஜ்வாதி கூட்டத்தில் பிரியங்கா கலந்துகொண்டதையே மோடி இவ்வாறு குறிப்பிட்டார்.

மோடி இப்படி பேசினாலும் மாயா வேறு மாதிரி பேசுகிறார். அவர், ‛‛பிரித்தாளும் சூழ்ச்சியை மோடி பயன்படுத்துகிறார். எங்கள் கூட்டணியை பிரிக்கும் முயற்சியில் அவர் தோற்றுப் போவார்'' என்றார்.

சமாஜ்வாதி தலைவர் அகிலேஷ் கூறும்போது, ‛‛எங்கள் கூட்டணியைப் பார்த்து மோடி பயப்படுவதையே இது காட்டுகிறது'' என்றார். சமாஜ்வாதி கட்சியினர் கூறும்போது, ‛‛கிழக்கு உ.பி.,யில் அடுத்த கட்ட தேர்தல்கள் நடக்க உள்ளன. இப்பகுதியில் சமாஜ்வாதி - பகுஜன் கூட்டணி வலுவாக உள்ளது. குழப்பத்தை ஏற்படுத்துவதற்காகவே மோடி அப்படி பேசி உள்ளார்'' என்கின்றனர்.

பா.ஜ., - சமாஜ்வாதி இடையே இதற்கு முன்பு 3 முறை கூட்டணி ஏற்பட்டுள்ளது. எனவே, பா.ஜ., - சமாஜ்வாதி கூட்டணி ஏற்பட வாய்ப்பு உள்ளது என்பதை மறுக்க முடியாது.இதை மனதில் வைத்துதானோ என்னவோ, சமாஜ்வாதி - பகுஜன் கூட்டணியை ராகுல் தாக்கி பேசி வருகிறார். இக்கூட்ட ணியை பா.ஜ., ரிமோட் மூலம் கட்டுப்படுத்துகிறது என்கிறார் ராகுல். இதனால் கடுப்பான அகிலேஷ், ‛‛பா.ஜ.,வுக்கும் காங்.,கிற்கும் எந்த வித்தியாசமும் இல்லை''என்று கூறுகிறார்.

உ.பி.,யில் அடுத்த கட்ட தேர்தல்கள் நடக்க உள்ள கிழக்கு உ.பி.,யில் காங்.,கிற்கு நிறைய செல்வாக்கு உள்ளது. 2009 தேர்தலில் ஒரு டஜனுக்கும் அதிகமான தொகுதிகளில் காங்., வெற்றி பெற்றது. இம்முறையும் பா.ஜ.,வின் கணிசமான ஓட்டுகளை பெற முடியும் என்று காங்., நம்புகிறது.


எரிபொருளுக்கான  விலை வாரந்தோறும் அறிவிப்பு!

எரிபொருளுக்கான உச்ச வரம்பு விலை ஏப்ரல் மாதத்திலிருந்து வாரந்தோறும் அறிவிக்கப்படும் என்று உள்நாட்டு வர்த்தக, கூட் டுறவு, பயனீட்டாளர் நல அமைச்சர் டத்தோ ஹம்ஸா ஜைனுடின் கூறினார்.அந்தந்த வாரத்திற் கான உச்ச வரம்பு விலை திங்கட்கிழமை அல்லது சனிக்கிழமை அறிவிக் கப்படக் கூடும். இப்போது மாதம் ஒரு தடவை அறிவிக்கப் படுகிறது. நடப்பு விலையை பயன்பாட்டாளர் குழப்பமின்றி தெரிந்து கொள்ள இது வகை செய்யும் என்று அவர் குறிப்பிட்டார். சரியான சந்தை விலையை மிகாத வகையில் எரிபொருள் வலையை அரசாங்கம் தீர்மா னிப்பதற்காக அவர் தெரிவித்தார்.மலேசிய பெட்ரோலியம் வர்த் தகர்கள் சங்கத்தால் என்ன விலை தீர்மானிக்கப்படுகிறது என்பதை மக்கள் புரிந்து கொள்வதை உறுதி செய்யும் பணியில் இரண்டாவது நிதி யமைச்சர் டத்தோஸ்ரீ ஜொஹாரி அப்துல் கனியும் நானும் ஈடுபட்டிருக்கிறோம் என்றார் அவர். லாருட் நாடாளுமன்ற உறுப் பினருமான ஹம்ஸா, பாகான்பாரு தேசிய பள்ளியின் பெற்றோர் - ஆசிரியர் சங்கத்தின் கூட்டத்தை நேற்று தொடக்கி வைத்த பின்னர் செய்தியாளர்களிடம் இதைத் தெரிவித்தார். எரிபொருளுக்கான உச்ச வரம்பு விலையை விளம்பரப்படுத்தும் அறிவிக்கை நாடு முழு வதும் உள்ள அனைத்து பெட்ரோல் நிலையங்களிலும் வைக்கப்பட்டிருக்கும் என்று ஹம்ணா மேலும் விவரித்தார். எரிபொருள் விலை உயர்த்தப் பட்டுள்ளதா அல்லது குறைக்கப்பட்டுள்ளதா என்பதை பயனீட்டாளர்கள் தெரிந்து கொள்ள இது உதவும் என்றார் அவர்.